ועדת הכספים, כנסת 20, פרוטוקול מספר 526, 2016-11-30 09:15

מכלוף מיקי זוהר: אנחנו רוצים להתחיל.

מכלוף מיקי זוהר: חברים, במצב הנוכחי, לאור ריבוי המשתתפים והאורחים הרבים שהגיעו לכאן, אם לא יישמר השקט לא נוכל לקיים דיון ראוי ואין לי כוונה היום להיגרר לסדרי משמעת, לכן אני מודיע מראש, כבר בתחילת הדיון, מי שיפריע לדיון יוצא מיד מן האולם, אנחנו לא נהיה סבלניים היום מאחר שיש דיון חשוב ויש הרבה דוברים וגם אנחנו קצרים בזמן.

מכלוף מיקי זוהר: כבר עכשיו אני מבקש ממנהל הוועדה לקבל הארכה כדי שנוכל לקיים את הדיון.

מכלוף מיקי זוהר: חברים, מטרת הדיון היום מתמקדת בשני נושאים חשובים, הנושא הראשון זה בכל מה שקשור למיסוי על הרווחים מהימורים.

מכלוף מיקי זוהר: כמו שאתם יודעים, וכל מי שהגיע לכאן גם יודע, אני רוצה שגם הציבור יידע, שישנם במדינת ישראל שני גופים משמעותיים שמהותם היא פעילות של הימורים חוקיים במדינת ישראל, הם הגופים המורשים, שזה הטוטו, וינר והפיס.

מכלוף מיקי זוהר: הגופים הללו מכניסים את הכספים ומוציאים אותם באמצעות כמובן הממשלה ועל פי המדיניות שלה למטרות טובות, למטרות חינוך, תרבות וספורט.

מכלוף מיקי זוהר: כמובן שהשרה כאן שלצדי, מירי רגב, אמונה על המדיניות ועל דרך הוצאת הכספים ואנחנו במדינת ישראל רוצים לשמר ולחזק את הגופים הללו, אין בכלל חולק, כי הגופים הללו בסופו של דבר מיטיבים עם הציבור.

מכלוף מיקי זוהר: מצד שני, חשוב לומר, אין למדינת ישראל כל כוונה לעודד הימורים במדינת ישראל, בין אם חוקיים ובין אם לא חוקיים, כמובן על אחת כמה וכמה.

מכלוף מיקי זוהר: המדינה רוצה לצמצם את היקף פעילות ההימורים במדינת ישראל, כי בסופו של דבר כולנו מבינים שהימורים זה לא בהכרח דבר חיובי.

מכלוף מיקי זוהר: מה מטרת הדיון פה היום בעצם?

מכלוף מיקי זוהר: למצוא את הדרך המאוזנת ביותר, הנכונה ביותר, מצד אחד למנוע כמה שיותר הימורים מהציבור כדי לגרום להם פחות להמר, ומצד שני לא לפרק את הספורט בישראל, כי בסופו של דבר אנחנו יודעים שהספורט במדינת ישראל נשען על כספי ההימורים.

מכלוף מיקי זוהר: הנושא השני שיעלה כאן לדיון זה הנושא של הכספים של מועצת ההימורים, שהיא גובה כתוצאה מההימורים.

מכלוף מיקי זוהר: היכן הכסף יהיה, האם הוא ישכון במשרד הספורט או האם הוא ישכון במשרד האוצר, זו הסוגיה השנייה.

מכלוף מיקי זוהר: מדובר על, גברתי השרה, חצי מיליארד שקל?

מירי רגב: 250 ו-250.

מכלוף מיקי זוהר: כן, לכל שנה, 250 מיליון שקל לשנה, שאלה סכומים משמעותיים שאנחנו רוצים לדעת היטב היכן הם נמצאים ולאן הם גם יגיעו.

מכלוף מיקי זוהר: אני באתי נקי לדיון הזה, בלי שום דעה מוקדמת, באתי כדי לשמוע ולהשמיע ומצד שני אני גם רוצה לומר שאני מבין קצת בתחום, מכיר את זה, עסקתי בספורט, הגעתי מהתחום המוניציפלי, כסגן ראש עיריית קרית גת, יודע במה הדברים אמורים, זאת אומרת שגם אם מישהו ינסה במסגרת הדיון למכור לי סיפורים אז הוא לא יכעס אם אני אגדע אותו מיד.

מכלוף מיקי זוהר: עכשיו, כמובן אנחנו נאפשר קודם כל לשרה לומר את דבריה, לשרה מירי רגב שהגיעה לפה - - -

באסל גטאס: מותר, אדוני, לדעת קודם איפה - - - בוקר טוב.

מכלוף מיקי זוהר: זו הצעה לסדר?

באסל גטאס: לא, הרב גפני.

מכלוף מיקי זוהר: הרב גפני אינו מנהל את הוועדה הזאת היום, הוא העביר את הסמכויות אליי לניהול הוועדה כולל ההצבעות שלה, מתחילת החוק ועד תום החוק.

באסל גטאס: יש סיבה?

באסל גטאס: מותר לנו לדעת אם - - -

מכלוף מיקי זוהר: אני חושב שהסיבה היא בסופו של דבר כי הוא סומך עליי.

מרב מיכאלי: כולנו סומכות עליך.

רחל עזריה: כולם סומכים עליך.

מכלוף מיקי זוהר: אם כולכם סומכים עליי אז אפשר להתחיל את הדיון.

רחל עזריה: בטח, לגמרי.

באסל גטאס: אבל אני שואל ברצינות, הוועדה צריכה לדעת למה היושב ראש שלה לא עומד בראש דיון כזה חשוב.

באסל גטאס: אני מקווה שלא מסיבות בריאות.

מכלוף מיקי זוהר: אז אני אגיד לך.

מכלוף מיקי זוהר: ייתכן, ואני לא רוצה חלילה להחמיא לעצמי יותר מדי, ייתכן שהוא חושב שאני מבין בתחום.

מיקי לוי: - - - והמשחק בקובייה, כי הוא לא רצה לשבת פה.

באסל גטאס: אה, הבנתי.

באסל גטאס: זה מסיבות דתיות.

מכלוף מיקי זוהר: כן, אבל הוא לא עסוק במשט כלשהו או משהו כזה, זה סיבות אחרות לגמרי.

באסל גטאס: זה השאיר לך.

מכלוף מיקי זוהר: זה הוא השאיר לי.

מכלוף מיקי זוהר: טוב.

מכלוף מיקי זוהר: שרת התרבות והספורט מירי רגב, בבקשה.

מירי רגב: האמת היא שהתגעגעתי לאווירה בכנסת.

מירי רגב: תודה רבה לך, כבוד היושב ראש מיקי זוהר, שכפי שהוא העיד על עצמו, הוא מבין בספורט והוא מקדם מאוד את הסוגיות שקשורות בספורט הישראלי בכנסת ואני רוצה להודות לך על כל עשייתך.

מירי רגב: תודה לחברי, חיים ביבס, יושב ראש השלטון המקומי שהגעת מוקדם בבוקר להיות איתנו כאן הבוקר, לחברי הכנסת שהגיעו ולראשי הערים שהגיעו מהפריפריה, מהמגזר הערבי ומהמגזר החרדי, להיות שותפים לדיון החשוב הזה שבמהותו הוא פגיעה בספורט הישראלי.

מירי רגב: אני רוצה להודות ליושבי ראש האיגודים שהגיעו, אני רואה כאן את שמעון מזרחי, את פרנקל, יעל ארד, את אורן סמדג'ה, את עודד טירה כמובן, שהוא לא מהאיגודים, הוא יושב ראש המועצה הלאומי לספורט, שמן הסתם הוא ידבר גם, את יורם אורנשטיין ועוד רבים אחרים שהגיעו לכאן, מעבר כמובן למנכ"ל הטוטו וליושב ראש הטוטו, יוסי, דני בן אבו, יושב ראש הוועד הפראלימפי, יושב ראש איל"ת, שהגיע לכאן, אתנה, מיכל שהגיעה, תודה רבה באמת לכל מי שהגיע, ואם פספסתי פה, הוועד האולימפי, יגאל איננו, אבל הוא שלח את נציגו, את גילי ואת האחרים, וגם יעל נמצאת פה מהוועד האולימפי.

אחמד טיבי: מה עם האוהדים שניצחו בטדי, למשל?

מירי רגב: איפה הם?

אחמד טיבי: אחלה שער.

מירי רגב: דווקא ראיתי פה את סכנין.

אחמד טיבי: כן, כן.

מירי רגב: יפה.

מירי רגב: אתה רואה?

מירי רגב: אנחנו פה שווים, אתה יודע את זה, בעיקר אתה יודע את זה, אחמד.

מירי רגב: אז אני רוצה להודות לכל מי שהגיע בשעה לא פשוטה, בשעה תשע בבוקר, לכנסת ישראל.

מירי רגב: היום זה יום גורלי לספורט הישראלי, זו בין ההחלטות שהן פגיעה לטווח ארוך בספורט הישראלי, לא רק בשנתיים הקרובות, של 2017-2018 - - -

מכלוף מיקי זוהר: אם תתקבלנה.

מירי רגב: אם תתקבלנה ההחלטות הן תהיינה החלטות גורליות והן יום שחור לספורט הישראלי.

מירי רגב: כידוע לכם הטוטו - - -

יצחק וקנין: יום שחור, אחמד?

יצחק וקנין: איפה אתה?

אחמד טיבי: אני פה.

יצחק וקנין: יום שחור.

מירי רגב: כידוע לכם הטוטו הוא המממן העיקרי של הספורט במדינת ישראל - - -

מרב מיכאלי: שזה אות קלון בזכות עצמו.

מירי רגב: מדינות רבות בעולם - - -

מכלוף מיקי זוהר: שזה מה?

מרב מיכאלי: אות קלון, שמה שמממן את הספורט בארץ, הדבר היחידי זה הטוטו.

מירי רגב: במדינות רבות הממשלה מממנת את הספורט.

מירי רגב: יכול להיות שזו טעות, יכול להיות שההחלטות היו צריכות להתקבל אחרת, אנחנו מכירים את בעיות התקציב במדינת ישראל רוויית האתגרים הביטחוניים, הלאומיים והחברתיים.

מירי רגב: אני לא פותחת דיון כרגע מי אמור לממן את הספורט במדינת ישראל.

מירי רגב: הלוואי שהאוצר יעשה את זה, שהאוצר יכניס את היד לכיס העמוק, במקום מה?

מירי רגב: אני לא יודעת, על חשבון מה?

מירי רגב: לא יודעת, יממן את הספורט במדינת ישראל.

מירי רגב: כרגע הטוטו הוא המממן של הספורט במדינת ישראל.

מירי רגב: פגיעה בטוטו היא פגיעה בספורט הישראלי.

מירי רגב: פגיעה בטוטו זה אומר שאין מגרשים, אין מתקנים, אין אולמות, אין פראלימפי ואין אולימפי.

מירי רגב: יש ספורט לעשירים בלבד.

מירי רגב: הפריפריה נפגעת, השכונות נפגעות והחלשים נפגעים.

מירי רגב: מי שלא ייפגע זה לא מרכז הטניס ברמת השרון ולא מרכז הגולף בקיסריה.

מירי רגב: מי שייפגע זה אותם מתקנים בדימונה, בקרית שמונה, בסכנין, בנצרת, באלעד וכדומה.

מרב מיכאלי: שהיום ממומנים על ידי אנשים שמכורים להימורים שגרים שם.

מכלוף מיקי זוהר: לא, חברת הכנסת מרב מיכאלי, לא להפריע.

מירי רגב: התחלנו להוביל מהלך יפה לביטול המצ'ינג.

מירי רגב: משרד ראשון בממשלה שביטל מצ'ינג למגרשים ולאולמות ספורט זה המשרד שלנו, כדי להנגיש את הספורט למגזר הערבי, החרדי ולפריפריה.

מירי רגב: עשינו מהפכה אמיתית.

מירי רגב: בעניין הזה שותף שלנו היה שר האוצר ואני שואלת את עצמי מה קרה, מה קרה שפתאום נזכרו לפגוע בספורט הישראלי.

מירי רגב: כולנו נגד הימורים, שלא תתבלבלו כאן, אם יש כאן אחד בחדר הזה שהוא בעד הימורים, שירים את היד.

מירי רגב: אף אחד הוא לא בעד הימורים.

מרב מיכאלי: אז למה לא לבטל אותם?

מכלוף מיקי זוהר: תיכף אני אענה לכם.

מירי רגב: אבל התפקיד שלנו זה קודם כל לטפל בהימורים הבלתי חוקיים, התפקיד שלנו הוא קודם כל לאכוף את ההימורים הבלתי חוקיים.

מירי רגב: כי אם מישהו חושב שאנחנו נשנה את טבע האדם ואנשים לא יהמרו, אז הוא טועה.

מירי רגב: הלוואי שיכולנו לבטל את כל ההימורים, החוקיים והבלתי חוקיים.

מירי רגב: אנחנו יודעים שככל שנצמצם את ההימורים הבלתי חוקיים נגדיל את ההימורים החוקיים.

מרב מיכאלי: זה שקר.

מירי רגב: הלוזר של הרפורמה של פקידי האוצר הוא הספורט הישראלי, הווינר הוא ויקטור צ'נדלר.

מירי רגב: צריך שנדע את זה.

מירי רגב: ויקטור צ'נדלר הוא הווינר של המהפכה הזאת והוא שולח היום פרחים לכל פקידי האוצר, 'תודה לכם שאתם נותנים לנו יותר ויותר כוח להימורים הבלתי חוקיים', כי ההימורים הבלתי חוקיים, לא מטפלים בהם, מטפלים במה שקל ונוח.

מירי רגב: ואם זה כל כך קל ונוח אז גם לא משתמשים בכסף הזה לשום דבר אחר.

מירי רגב: אם זה כסף חראם, לא נשתמש בו.

מירי רגב: אז אי אפשר להגיד אנחנו נגד ואנחנו בעד, אנחנו נגד ואנחנו בעד.

מירי רגב: בא אליי שר האוצר, אמר לי 'גברתי השרה, אני מבקש לבטל את מרוצי הסוסים'.

מירי רגב: אני לא אוהבת את זה, אני לא אוהבת לשנות כללי משחק תוך כדי משחק, יכול להיות שאם הייתי בעבר לא הייתי מוכנה ולא הייתי שמה ידי לעניין הזה, אבל לחצתי איתו יד, אמרתי לו 'נטפל בזה בוועדת הרפורמות ונלך לקראת'.

מירי רגב: באו ואמרו לי 'אנחנו רוצים את הכספים החונים שלכם', אמרתי אין בעיה, בתנאי אחד, שבכל נקודת זמן שעירייה תגיד לי 'יש לי יכולת לממש מגרש הכסף יעבור', בכל נקודת זמן שאיגוד יגיד לי 'אני יכול להקים אולם עכשיו לאתלטיקה או לג'ודו', יש לנו את הכסף.

מירי רגב: הלכתי גם על זה והתפשרתי, אבל אני לא אתפשר על הספורט הישראלי, אני לא ארים את היד - - -

מרב מיכאלי: אז תביאי לו כסף מהאוצר, זה התפקיד שלך.

מירי רגב: אני לא ארים את היד - - -

מרב מיכאלי: זה התפקיד שלך, להיאבק בממשלה בשם ה - - -

מירי רגב: טוב, שמענו כבר את השטויות של האופוזיציה, די כבר עכשיו.

מכלוף מיקי זוהר: מרב, אני קורא אותך לסדר - - -

מירי רגב: שמעתי כבר את השטויות שלכם, בואו נתעסק עכשיו לעניין בספורט הישראלי.

מרב מיכאלי: זה בדיוק מה שבאנו לעשות.

מירי רגב: מעולה.

מרב מיכאלי: ואת לא יכולה לעשות את זה בלמסות מס עקיף את האנשים הכי חלשים בחברה הישראלית.

מכלוף מיקי זוהר: חברת הכנסת מרב מיכאלי, אני קורא אותך לסדר בפעם הראשונה.

מירי רגב: ולכן, חבריי, התכנית של האוצר, של פקידי האוצר, זה הכי פחות ספורט ויותר ויותר הימורים.

מירי רגב: אל תטעו, התכנית של האוצר היא פגיעה בחלשים, בפריפריה ובשכונות ולכן התפקיד שלנו להבהיר חד משמעית פה לחברי הכנסת שאין להצביע בעד מיסוי על הטוטו.

מירי רגב: מיסוי הטוטו הוא מיסוי הספורט הישראלי, הוא פגיעה בספורט הישראלי, בספורט האולימפי, הפראלימפי פגיעה במצוינות, והכי חשוב, פגיעה בכלי החברתי שנקרא ספורט, כמצמצם פערים חברתיים, כמאפשר שוויון הזדמנויות, כמקרב את הפריפריה למרכז.

מירי רגב: והגיע הזמן להגיד לפקידי האוצר, את כל החלומות שלכם להביא כסף תעשו במקום אחר, הספורט הישראלי הוא לא פרה חולבת של האוצר ואנחנו לא ניתן פגיעה בספורט הישראלי.

באסל גטאס: אבל את בממשלה.

מרב מיכאלי: זה נאום אופוזיציוני למשעי.

באסל גטאס: זה נאום אופוזיציה.

באסל גטאס: מה את באה לעשות כאן?

באסל גטאס: תלכי לקואליציה - - -

מכלוף מיקי זוהר: אני מבקש, לא להמשיך להעיר הערות ביניים.

מרב מיכאלי: כאילו גברתי היא לא בעלת המנדט והאחריות לטפל בזה.

מכלוף מיקי זוהר: חברת הכנסת מיכאלי, אני רוצה לומר לך משהו - - -

באסל גטאס: אתה רכז הקואליציה בוועדה הזו.

מכלוף מיקי זוהר: וגם לך, חבר הכנסת באסל גטאס, אני רוצה שתקשיבו רגע - - - חברים, אני מבקש שקט, אני רוצה להמשיך את הדיון.

מכלוף מיקי זוהר: אני רוצה לומר כך, ראשית, גברתי השרה, אנחנו אף פעם לא חולקים אחד על השני, דבר אחד אני חייב לחלוק עלייך, השר כחלון רגיש מאוד חברתית, שומר על הפריפריה - - -

מירי רגב: לא אמרתי שלא.

מכלוף מיקי זוהר: שומר על האזרחים החלשים ואני חושב שאחת הסיבות שהחוק הזה מובא לכאן היום ובעצם המהות שלו מבחינת השר זה דווקא לשמור על האוכלוסיות החלשות.

מכלוף מיקי זוהר: אבל, וזה אבל גדול וכאן אני רוצה לומר משהו אחר, השר בסופו של דבר מקבל נתונים מאגף התקציבים, לא בהכרח הנתונים שהוא קיבל הם הנתונים המדויקים והנכונים ביותר כי בסופו של דבר גם אגף התקציבים, בשונה מאיתנו, קצת פחות נמצא בשטח.

מכלוף מיקי זוהר: אני מגיע מקרית גת, אני מגיע מהדרום, ואני יודע בדיוק איך החיים נראים כמו שכולם פה מכירים.

מכלוף מיקי זוהר: נתון חשוב לחברת הכנסת מרב מיכאלי, היקף ההימורים החוקיים במדינת ישראל באזור ה-7 מיליארד שקל - - -

מרב מיכאלי: קרוב ל-10.

מכלוף מיקי זוהר: החוקיים.

מכלוף מיקי זוהר: 10 מיליארד, סליחה.

מכלוף מיקי זוהר: ההיקף של הלא חוקיים חוצה כבר את ה-10 מיליארד שקל.

מרב מיכאלי: אז אולי כדאי להביא גם את השר לבטחון הפנים.

מכלוף מיקי זוהר: רגע, שנייה רגע.

מרב מיכאלי: שיעשו את העבודה שלהם באכיפה של מה שאסור במדינת ישראל.

מכלוף מיקי זוהר: שנייה, אני רק רוצה לומר דבר חשוב.

מכלוף מיקי זוהר: היום יש כמעט בכל מקום במדינת ישראל, כמעט בכל מקום במדינת ישראל, מושג כזה שנקרא בט, ויקטור צ'נדלר, כפי שהשרה הציגה.

מכלוף מיקי זוהר: היחסים שם הרבה יותר אטרקטיביים, אין מיסוי ויש שם כסף שחור בהיקפים שאי אפשר אפילו לתאר, שהולכים בסופו של דבר לפשיעה.

מרב מיכאלי: מאה אחוז, תאכפו, תעשו את העבודה שלכם, אתם ממשלה.

מכלוף מיקי זוהר: אל תהיי קוסמת - - -

מרב מיכאלי: אני לא אהיה קוסמת, יש בשביל זה משטרה, משרד משפטים.

מרב מיכאלי: זאת העבודה שלכם.

מכלוף מיקי זוהר: גם כיושבת - - -

מירי רגב: היה איזה בוז'י אחד שר הרווחה, טיפל מאוד בחלשים.

מכלוף מיקי זוהר: גם כרכזת האופוזיציה את לא קוסמת.

מירי רגב: עוד לשמוע מהעבודה ומבוז'י המלצות לטפל בחלשים.

מכלוף מיקי זוהר: אנחנו יודעים לעשות את העבודה, אבל יש דברים שגם לטפל בהם צריך להיות ריאליים.

מכלוף מיקי זוהר: לצעוק פה אמירות פופוליסטיות זה קל, אבל יש גם מציאות שאת יודעת שהיא קצת יותר מסובכת.

מירי רגב: בדיוק, הכי קל.

מירי רגב: העיקר שהם היו שם פעם במשרד הרווחה.

איתן ברושי: בואו נחזור לספורט.

מכלוף מיקי זוהר: אני רוצה לומר כך.

מכלוף מיקי זוהר: תראו, אנחנו צריכים למצוא את האיזון.

מכלוף מיקי זוהר: אני הייתי אומר, אם זה היה תלוי בי, ככל שהכסף הזה שהיה נכנס כתוצאה מהמיסוי הזה, היו אומרים לי שהכסף הזה הולך רק למניעה והסברה, מכיתה ד' עד כיתה י"ב, כדי שאנשים לא יתקרבו להימורים, גם בהיקפים של מאות מיליוני שקלים להסברה, הייתי אומר דיינו, זה דבר נכון, כי צריך לייצר הסברה ולמנוע מהילדים ומהצעירים בכלל להיכנס לתחום הזה של ההימורים.

מכלוף מיקי זוהר: זה נכון, אבל לתת עכשיו איזה שהיא סנקציה שבסופו של דבר המהמר, שהוא כבר מהמר, יחליט במקום להמר בהימור חוקי להמר בהימור לא חוקי, זו בכייה לדורות, זו טעות, זו תקיעת גול עצמי תרתי משמע.

מרב מיכאלי: אני ביקשתי רשות דיבור ואני אסביר לך על זה - - -

מכלוף מיקי זוהר: וזו הסוגיה.

מכלוף מיקי זוהר: ואת תקבלי זכות דיבור ואת תאמרי את זה.

מרב מיכאלי: בדיוק איפה אדוני טועה.

מכלוף מיקי זוהר: עכשיו רק, ברשותכם, לפני שאנחנו עוברים לרוטציית דיבור בין חברי כנסת לאנשים שהגיעו ונציגי ציבור, אז קודם כל יאמר חיים ביבס, יושב ראש השלטון המקומי, כמה מילים, האוצר גם יאמר אחר כך.

באסל גטאס: אני מבקש לדבר - - -

מכלוף מיקי זוהר: אז אני אומר, סדרי הדיון הם כאלה, חיים ביבס, אגף התקציבים, לאחר מכן רוטציה, חבר כנסת נבחר ציבור.

מכלוף מיקי זוהר: עכשיו אני מודיע לחברים, מפאת קוצר הזמן אף אחד לא יוכל לדבר יותר משתי דקות.

מכלוף מיקי זוהר: אני לא רוצה להיות בסיטואציה מביכה שאני צריך לקטוע אותו, אני מבקש מראש להתחשב בנוכחים ולדבר פחות זמן ולהיות ענייניים.

<קריאה: חבר כנסת שלוש דקות, אני אפעיל לך את השעון.

מכלוף מיקי זוהר: בסדר, מקובל.

מכלוף מיקי זוהר: יושב ראש השלטון המקומי, חיים ביבס.

<חיים ביבס: חברים, בוקר טוב לכולם.

<חיים ביבס: בדקתי, מעולם לא מילאתי טופס, לא טוטו ולא לוטו ואנחנו הצרכן המרכזי של בסופו של דבר גם של חינוך, גם של ספורט וגם של תרבות ברשויות המקומיות, וגם השלטון המקומי זאת הזרוע הביצועית האמיתית של מדינת ישראל.

<חיים ביבס: תראו, יש פה צביעות אחת גדולה של כולם, כיוון שאני מבחינתי, שיסגרו גם את הטוטו וגם את הלוטו, מחר בבוקר שאותם פקידים באוצר, ששקל לא מביאים, שיביאו את כל הכסף ובסדר גמור.

<חיים ביבס: אבל מה קורה?

<חיים ביבס: בצד אחד היום המדינה לא מביאה שקל לספורט, כל הכסף מגיע רק מהטוטו, אמרת רוב?

<חיים ביבס: לא רוב, כל הכסף מגיע, אין שקל אחד - - -

מירי רגב: 100 מיליון - - -

<חיים ביבס: מגיע רק משם בלבד ומהכיס של התושבים שלנו.

<חיים ביבס: כולם גיבורים - - -

באסל גטאס: אז תעשו מצ'ינג.

<חיים ביבס: אתה תרשה לי, אל תפריע.

באסל גטאס: הטוטו - - -

<חיים ביבס: תרשה לי, אל תפריע, כי הרבה מאוד כספים הולכים לטובת המגזר להקמת מגרשים וכדומה ואתה הראשון שצריך להיות לצדנו ולא נגדנו.

באסל גטאס: אתה שמעת - - -

מירי רגב: בחייך, מה, מעניין אותו המגזר הערבי?

מירי רגב: מעניין אותו הפלסטינאים, לא המגזר הערבי.

<חיים ביבס: תן לי לסיים את הדברים, אני לא הפרעתי.

באסל גטאס: תשתקי.

באסל גטאס: מירי, תכבדי את עצמך, תסתמי את הפה - - -

מירי רגב: בחייך, מעניין אותו סכנין?

מירי רגב: מעניין אותו טייבה?

מירי רגב: לא מעניין אותו, מעניין אותו הפלסטינאים, מה אכפת לו?

מכלוף מיקי זוהר: באסל, אני קורא אותך לסדר בפעם הראשונה.

באסל גטאס: היא לא יכולה להגיד לי - - -

מכלוף מיקי זוהר: אני קורא אותך לסדר בפעם השנייה.

באסל גטאס: יש לי הערה לסדר.

מכלוף מיקי זוהר: אני קורא אותך לסדר בפעם השנייה.

מכלוף מיקי זוהר: אל תגיד לה 'תסתמי את הפה', תשמור על הפה שלך.

באסל גטאס: כשהיא מסתכלת עליי מותר לי ל - - -

מכלוף מיקי זוהר: תדבר בצורה מכובדת.

באסל גטאס: באותה מטבע.

באסל גטאס: שהיא תכבד את עצמה.

מכלוף מיקי זוהר: אני לא אקרא אותך עוד פעם לסדר כי אתה תצטרך לצאת החוצה.

באסל גטאס: אני לא מפחד - - -

מכלוף מיקי זוהר: אל תדבר בצורה לא מכובדת, תשמור על הכבוד שלך.

באסל גטאס: תגיד גם לה את זה.

מכלוף מיקי זוהר: בסדר, אל תגיד 'תסתמי את הפה', בשום פנים ואופן.

<חיים ביבס: חברים, יש פה מפגן צביעות אחד גדול של כולם, משום העובדה שהיכלי תרבות שכולם הולכים, מועדוני נוער, טיפות חלב, כיתות.

<חיים ביבס: אנחנו מעבירים 800 מיליון שקל למדינת ישראל, 50% מכיתות הלימוד השנתי מעבירים, לא ראיתי את אף אחד פתאום שבא ואומר 'רבותיי, בואו נבטל גם את זה'.

<חיים ביבס: רבותיי, מדובר פה בהרבה מאוד תקציבים.

<חיים ביבס: עכשיו, זה בסדר להסביר, כי כולם מסבירים פה, בסוף אנחנו נותנים את התשובות לתושבי מדינת ישראל, לא אף אחד מאלה שיושבים פה, לא בחינוך, לא ברווחה, לא בשום דבר.

<חיים ביבס: את רוב הכסף אנחנו מביאים מהבית.

<חיים ביבס: אנחנו עושים את הכול ואנחנו מתמודדים עם זה שכולם יושבים ואיך אומרים?

<חיים ביבס: 'רבותיי, זה לא בעיה שלי, אנחנו רק הבאנו את הרעיון, הפתרון והבעיה היא עליכם'.

<חיים ביבס: צריך להבין דבר אחד, רבותיי, בסוף מדובר במינימום חצי מיליארד שקל במיסוי, זה כשאני לא מדבר על הנזקים הגדולים שהמשמעות שלהם 820 מיליון שקל בלוטו ועוד חצי מיליארד שקל בטוטו, שזה סדרי גודל שאנחנו מגיעים, בסך הכול במצטבר אנחנו מגיעים ללמעלה ממיליארד וחצי שקל שיפגעו ישירות בחינוך, בספורט, בתרבות.

<חיים ביבס: אלה שהולכים להיכל התרבות ומסבירים לנו כמה נחמד להיות, גברתי שרת התרבות, כמה נחמד שצריך ללכת להיכל התרבות בקאמרי, להיכל תרבות בכל מקום אחר, מסבירים בצד השני שהכסף הוא כסף מזוהם.

<חיים ביבס: רבותיי, הכסף כולו מזוהם, אין חלק כן וחלק לא.

<חיים ביבס: או שסוגרים את הכול או שלא סוגרים את הכול, הצביעות הזאת היא צביעות בסופו של דבר שאנחנו, ולא יעזור שום דבר, רבותיי, כשאני נוסע לבועיינה-נוג'ידאת ומסתכל ורואה את הילדים משחקים במגרש, זה מגרש שהגיע מהטוטו.

<חיים ביבס: הוא לא הגיע משום דבר, הוא בחיים לא היה מגיע משום מקום אחר.

<חיים ביבס: כאשר הולכים כולם לארנה ליהנות מהמשחק, זה כסף שהגיע מהלוטו.

<חיים ביבס: כאשר נמצאים בבני סכנין במשחק של בית"ר ירושלים ובני סכנין, זה כסף שהגיע מהטוטו, לא משום מקום אחר, וזה בעשרות מיליונים.

<חיים ביבס: ובסוף, רבותיי, ספורט זה הדבר המחבר ביותר, המחנך ביותר, אתה יודע את זה, מיקי.

<חיים ביבס: תאמין לי שאתה יודע, עזוב כרגע אופוזיציה קואליציה.

מיקי לוי: זה לא שייך.

<חיים ביבס: יש פה דבר אחד מרכזי.

<חיים ביבס: אתה יודע את זה גם כן, מפקד מחוז, אתה יודע טוב מאוד, בסוף הספורט מחבר את האנשים, זה החינוך הטוב ביותר, זה שומר את האנשים, אבל מה?

<חיים ביבס: כולם מסבירים, זה בסדר, נחמדים כולם, מי ייקח את זה?

<חיים ביבס: השלטון המקומי.

מירי רגב: חסר להם כסף ברפורמה של האוצר, אז זה על חשבון הספורט.

<חיים ביבס: צריך להבין, רבותיי, בתקציב הזה אנחנו במלחמת עולם, בקיצוצים משמעותיים, שתכליתם בסוף, רבותיי, הראשונים שייפגעו, הראשונים, אני תמיד שומע את השיח, כולם מסבירים חברתית, הראשונים שייפגעו זה הפריפריה.

<חיים ביבס: אני יודע מה זה, גדלתי בבית שאן כשלא היה מגרש כדורגל ולא היה כלום, שיחקנו בבוץ.

<חיים ביבס: היום, כשיש מגרשים ויש שם מגרש כדורגל שמכבד אפילו רשויות בינוניות וגדולות, ברגע שלא יהיה את התקציב הזה, רבותיי, הראשונים שייפגעו זה האנשים האלה ואז אנחנו נשמע את כולם מסבירים, את כל אלה שגרים במטר מרובע של תל אביב, מסבירים לי, רבותיי, 'מה, צריך להעביר כסף למסכנים', החבר'ה באוצר שמעולם לא הביאו שקל, שמסבירים רק איך לקצץ, גם הם יסבירו, רבותיי, מה קרה?

<חיים ביבס: אנחנו צריכים לקחת מאלה לאלה.

<חיים ביבס: רבותיי, לא נשאר מאיפה לקחת כבר.

<חיים ביבס: אם מישהו לא מבין, עוד רגע המערכת קורסת ואז כולם פה יסבירו, 'זה לא אנחנו, זה הם', זה הם, זה הם.

<חיים ביבס: רבותיי, זה אתם, זה כל מי שיושב פה.

<חיים ביבס: לכן, אני מציע, רגע לפני שאתם מפרקים את הכול וגורמים את הנזק הגדול, תעצרו רגע, זה החינוך של הילדים, זה הרבה מאוד כסף, זה התרבות, זה מועדוני הנוער, זה ההשקעות הגדולות שלנו, כל זה עומד לפני קריסה, כאשר כולם פה פופוליסטים ומסבירים לי על ההימורים.

<חיים ביבס: רבותיי, ההימורים הבלתי חוקיים הולכים וגדלים כתוצאה מכל השינויים האלה.

<חיים ביבס: מי שלא מבין את זה כנראה לא יודע מה שהוא אומר.

מכלוף מיקי זוהר: תודה רבה ליושב ראש השלטון המקומי.

מכלוף מיקי זוהר: עכשיו אנחנו נשמע את אגף התקציבים שיסביר את עמדתו ומשם נתקדם.

<איתי טמקין: היושב ראש, אני מציע שתוך כדי שאני אדבר אני גם אוכל לענות לשאלות שיעלו פה, אז אני מציע שקודם כל חברי הכנסת ידברו ואחר כך אנחנו נציג ונענה על שאלות.

מכלוף מיקי זוהר: אני מתעקש שתאמר את מדיניות המשרד, מה מטרתה ומה הרצון שלה ומה עומד מאחוריה ומשם נתחיל את הדיון.

<איתי טמקין: בסדר גמור.

<איתי טמקין: אז, ברשותכם, אני אציג לכם שלושה שקפים, לחברי הוועדה, ואחר כך נסביר את מדיניות האוצר.

<איתי טמקין: בעצם מה שנמצא כאן היום בפני הוועדה זה שני מהלכים מתוך מסקנות של ועדה שעמד בראשה מנכ"ל משרד האוצר, שי באב"ד, שאר המסקנות של הוועדה הזאת נותבו - - - את מסקנות הוועדה ואת הרציונל מאחוריהם.

<איתי טמקין: מה שהיום אנחנו - - - זה אותם כספים חונים שמבחינת ייעול המימון של הממשלה מציעים לקחת אותם בשלב זה למימון הממשלה ובשלב יותר מאוחר, ככל שיידרש, להחזיר אותם, כדי לא לפגוע בשום פעילות ובשום בנייה שיוצאת מהכספים האלה.

<איתי טמקין: זה פעם אחת.

<איתי טמקין: הדבר השני שמונח היום בפני חברי הוועדה זה שינוי מערכת המס על זכיות מפרסים והגרלות.

<איתי טמקין: כיום ממוסים על פרסים מזכיות והגרלות זוכים שזוכים בפרסים מעל 50,000 שקלים ושיעור המס עומד על 30%.

<איתי טמקין: מה שעומד היום בפני חברי הכנסת זה בקשה להעלות את שיעור המס מ-30% ל-35%.

מכלוף מיקי זוהר: בלי שום קשר לגובה הזכייה?

<איתי טמקין: בלי שום קשר לגובה הזכייה, שיעור מס אחיד.

מירי רגב: זה גם תקלה, אי אפשר לדבר על גובה האחוזים בלי קשר לגובה ה - - -

מכלוף מיקי זוהר: שנייה, בואו נשמע.

מירי רגב: הכול ספינים כאן, מה?

מירי רגב: פקידי אוצר, מה חשבת?

באסל גטאס: זה השינוי היחידי?

מכלוף מיקי זוהר: איתי, אתה אומר שהרעיון הוא להעלות את המיסוי מ-30% ל-35% בלי שום קשר לגובה הזכייה?

<איתי טמקין: כל זכייה היום מעל 50,000 שקל היום ממוסה ב-30%, ההצעה שעומדת היום בפני חברי הכנסת זה להעלות את שיעור המס מ-30% ל-35%.

<איתי טמקין: זה מה שעומד היום בפני חברי הכנסת.

יצחק וקנין: כמה זה יכניס לאוצר?

מירי רגב: יורם, אתה מבין שזה דיון עקר, כי הוא לא אומר מכמה.

מירי רגב: אם זה מ-50, מ-40, או מ-5,000.

מכלוף מיקי זוהר: אני מבקש שקט, הוא אמר מ-50.

<איתי טמקין: לא סיימתי.

<חיים ביבס: רק מהפיס 177 מיליון שקל.

מירי רגב: לא, הם עובדים עלינו בעין, זה שיטת הסלאמי.

<בני ביטון: אם אין שינוי בתקרה זה - - -

מירי רגב: אבל אתה לא יודע אם אין שינוי בתקרה, הוא לא מתחייב על אין שינוי בתקרה.

מירי רגב: זה דיון עקר.

איתן ברושי: מירי, לא נצליח לעזור לך.

<איתי טמקין: השינוי שמוצע פה, לפי הערכות משרד האוצר, השינוי מ-30% ל-35% יעלה את הכנסות המדינה ב-40 מיליון שקלים.

<איתי טמקין: בנוסף לכך אנחנו - - -

מכלוף מיקי זוהר: זה כולל הלוטו או שזה רק הטוטו?

<איתי טמקין: זה משני הגופים ביחד, 40 מיליון שקל.

<איתי טמקין: בנוסף, יושב ראש השלטון המקומי, ברשותך, שנייה אחת, אני אשלים את התמונה.

<איתי טמקין: במסקנות הוועדה מופיעה עוד מסקנה, שזה להוריד את תקרת הפטור מ-50,000 שקלים ל-5,000 שקלים.

מירי רגב: אדם ישלם מס על מה שהוא נתן, לא על הרווח, על התמורה.

מירי רגב: פעם ראשונה בהיסטוריה מדינת ישראל לוקחת מס מאנשים על תמורה שלהם, לא על רווח.

מירי רגב: זה באמת, אין מה להגיד, באמת הזיה של משרד האוצר.

מירי רגב: לא ראינו דבר כזה, בן אדם ישלם מס לא על הרווח, על התמורה שלו, הבנת, יורם?

מרב מיכאלי: ההזיה היא שאת מגנה על זכותם לשדל אנשים להוציא כסף על הימורים.

מרב מיכאלי: זאת ההזיה.

מירי רגב: לא, אני ממש לא מגנה.

מירי רגב: תפסיקי, הבעיה שאת מדברת על מה שאת לא יודעת.

מרב מיכאלי: שידול להימורים.

מכלוף מיקי זוהר: אי אפשר ככה, מרב, ואי אפשר ככה, מירי, אני רוצה לנהל את הדיון.

מכלוף מיקי זוהר: כן, איתי.

<איתי טמקין: המהלך השני לפי הערכות משרד האוצר הוא מהלך שהוריד את התקרה מ-50 ל-5,000 שקלים.

<איתי טמקין: זה מהלך שהוא לא בחקיקה אלא בצו שר אוצר באישור ועדת כספים.

<איתי טמקין: הצו הזה - - -

מכלוף מיקי זוהר: באישור ועדת כספים?

<איתי טמקין: צו שר אוצר שדורש אישור ועדת כספים.

<איתי טמקין: הוא לא חלק מחוק ההסדרים, בהיבט שזו לא הפלטפורה החקיקתית.

מכלוף מיקי זוהר: טוב.

מכלוף מיקי זוהר: כל עוד זה בידיים שלנו הכול בסדר.

<איתי טמקין: הצו הזה טרם נשלח לוועדה, הצו שמבקש את ההורדה הזאת בגלל ששר האוצר הנחה גם את מנכ"ל המשרד שבנושא הזה לשמוע את כל הגופים המעורבים בנושא במטרה להגיע למשהו אחר.

<איתי טמקין: ברשותך, עוד נקודה אחת, חבר הכנסת זוהר.

<איתי טמקין: זה עד פה מה שמתבקש מחברי הכנסת וסקרנו את התמונה הזאת.

<איתי טמקין: ברשותכם רק שני דברים על שוק ההימורים כדי שחברי הכנסת - - -

באסל גטאס: איך אתה עונה לחיים ביבס על המיליארד 400 מיליון שיופחתו מהכסף שיילך לחינוך ויילך לספורט?

<קריאה: מה אכפת לו?

מרב מיכאלי: אבל זה לא קשור - - -

מכלוף מיקי זוהר: חבר'ה, בלי הערות ביניים, תנו לו לדבר.

מכלוף מיקי זוהר: אנחנו ביקשנו את ההתייחסות שלו ואנחנו לא נותנים לו לדבר.

<איתי טמקין: ברשות

<איתי טמקין: כם שתי דקות ובסוף אני גם אתן את המענה.

<איתי טמקין: שוק ההימורים החוקיים היום עומד, וזה לפני שהתחילה שנת 2016, לפי הערכות שהיו, על 10.2 - - -(נתק) ומחליש את הטענה שככל שהשוק הזה גדל ההימורים הבלתי חוקיים מופחתים, כי השוק הזה גדל ולצדו שוק ההימורים החוקיים, לא קרה לו שום דבר.

<קריאה: הוא גדל גם.

<איתי טמקין: הוא גדל גם אולי, וזה אפילו מחזק את הטענה - - -

<קריאה: בהימורים החוקיים לא נגענו עד עכשיו, עכשיו אנחנו רוצים - - -

מירי רגב: כן, אבל - - - כל הזמן נגענו.

<קריאה: לא נגענו עד עכשיו, בינתיים.

מירי רגב: נגענו.

<קריאה: בשוק ההימורים החוקיים עוד לא נגענו.

<קריאה: עכשיו אנחנו עלולים לנגוע בו.

<איתי טמקין: אני מבקש מראש אגף התקציבים במשרד התרבות והספורט לתת לי לסיים את דבריי ואחר כך, אם יש הערות, אני - - -

מכלוף מיקי זוהר: טוב, אז יאללה, תן לו לסיים את דבריו כמובן.

<קריאה: יש מאבק ביניכם?

<איתי טמקין: חלילה.

<איתי טמקין: מתוך השוק הזה, מתוך מחזור של 10.2 מיליארד שקל, ואני לא אגע באיך שהדברים מוצגים בדוחות הכספיים, גם של הטוטו וגם של מפעל הפיס, ה-10.2 האלה, בגלל איך שהם מציגים את הדברים בדוחות הכספים זה הערכת חסר אפילו של הגופים האלה, בפועל הנתונים גבוהים יותר של מחזור ההימורים.

<איתי טמקין: מתוך השוק הזה של 10.2 מיליארד שקל פחות או יותר 6 מיליארד שקל חוזרים כפרסים לזוכים.

<איתי טמקין: עוד הפעם, אלה נתונים שמפורסמים בדוחות הכספיים.

<איתי טמקין: לאחר שלוקחים את אותו נתון, 2.1 מיליארד שקל בשנה, אני אחזור על הנתון הזה, 2.1 מיליארד שקל בשנה יוצא כעלויות תפעול.

<איתי טמקין: אחרי ש-2.1 מיליארד שקל יוצא בעלויות תפעול, שזה תקציב יותר גדול מלא מעט משרדי ממשלה - - -

יצחק וקנין: 2 מיליארד שקל הולך לתפעול?

<איתי טמקין: התשובה היא כן.

רחל עזריה: כן, כן, כן, וזה עלה בשנים האחרונות.

רחל עזריה: זה בדיוק זה, זה מה שעלה, זה החלק שעלה.

מרב מיכאלי: מכל 500 מיליון שקל - - -

רחל עזריה: זה החלק שעלה, לא התרומה לקהילה.

רחל עזריה: התרומה לקהילה לא עלתה, רק החלק הזה.

יצחק וקנין: אולי נבקש שבישיבה הבאה, אם תהיה בכלל, שיציגו לנו את כל המשכורות של כל ה - - -

רחל עזריה: בדיוק, בדיוק, ולא ישתמשו בכם, שאתם תבואו לצעוק כשהמשכורות הולכות ומתנפחות כל הזמן.

מרב מיכאלי: מר וקנין - - -

רחל עזריה: כי הכסף, התרומה לקהילה לא גדל, מה שגדל זה רק המשכורות.

רחל עזריה: הכסף לתרומה לקהילה יורד עם השנים, האחוז יורד, אבל המשכורות עולות.

מכלוף מיקי זוהר: תודה רבה.

מכלוף מיקי זוהר: אני מבקש להמשיך עם הדיון.

מיקי לוי: זה לא המשכורות שלהם, זה כל התחזוקה השוטפת, על מה אתם מדברים?

מרב מיכאלי: חבר הכנסת וקנין, שיציגו לך את תקציבי הפרסום.

מכלוף מיקי זוהר: תקציבי הפרסום מחזיקים את הספורט הישראלי, חברת הכנסת מיכאלי.

מכלוף מיקי זוהר: תקציבי הפרסום מממנים את קבוצות הספורט המקצועיות בליגת העל בכדורגל ובליגת העל בכדורסל ובליגה הלאומית גם בכדורגל וגם קצת בכדורסל וכל הספורט המקצועני מוחזק באמצעות תקציבי הפרסום.

מכלוף מיקי זוהר: ללא תקציבי הפרסום אפשר לסגור את הספורט הישראלי.

<איתי טמקין: שתי דקות ואני מסיים, בבקשה, אדוני היושב ראש.

<איתי טמקין: השקף הבא מציג את מה שקרה לשוק הזה בשבע השנים האחרונות, בעצם משוק של 3.9 מיליארד שקל בפיס ועוד 1.6 מיליארד שקל במונחי מחזור בטוטו, השוק הזה גדל ל-6.9 מיליארד שקל בפיס ועוד 3 מיליארד שקל בטוטו.

<איתי טמקין: ועוד פעם אני אומר, בגלל כל מיני משחקים בהצגות החשבוניות מדובר עוד בהערכת חסר בשני הגופים האלה.

מכלוף מיקי זוהר: אני רק רוצה לעצור אותך פה שנייה אחת.

באסל גטאס: יש פה אנשים שמבינים בכלכלה, מה זה אומר?

מכלוף מיקי זוהר: באסל, דקה.

מכלוף מיקי זוהר: אני רוצה לעצור אותך פה.

באסל גטאס: הוא חזר על זה, עכשיו תגיד, איך הם מציגים - - -

מכלוף מיקי זוהר: באסל, אתה מפריע לדיון.

מכלוף מיקי זוהר: איתי, יש לי שאלה, אתם עשיתם בדיקה, כי אנחנו הרי יודעים שתופעת ההימורים הלא חוקיים היא בולטת בעיקר במקבילה של הטוטו וינר ופחות במקבילה של הפיס.

מכלוף מיקי זוהר: זאת אומרת לפיס אין תחליף לא חוקי - - -

מרב מיכאלי: בטח שיש.

מכלוף מיקי זוהר: לפיס אין תחליף לא חוקי, התחליפים הלא חוקיים מגיעים לווינר ולטוטו ולהימורי ספורט, שם נמצא מרכז הכובד של ההימורים הלא חוקיים.

מכלוף מיקי זוהר: לכן קודם כל השאלה אם יש התייחסות בין ההימורים החוקיים בפיס לבין ההימורים החוקיים בטוטו למקבילה שלהם בהימורים הלא חוקיים, כל אחד בתחומו.

מכלוף מיקי זוהר: יש התייחסות לזה?

<איתי טמקין: ברשותך, בשתי דקות אני אענה על זה.

<איתי טמקין: בחלק הראשון של התשובה אני אגיד שההערכות שלנו והנתונים שהגיעו אלינו, הנחת הבסיס שלך, שאמרת שלפיס אין תחליף במשחקים הלא חוקיים, היא לא נכונה, גם בפיס משחקים לא חוקיים, אם זה היבט של משחקי קלפים שמשוחקים און ליין והם טרייד אוף למפעל הפיס היום.

מכלוף מיקי זוהר: משחקי קלפים הם טרייד אוף?

<איתי טמקין: הם טרייד אוף, אנשים משחקים בצורה לא חוקית משחקי קלפים וזה מוצר תחליפי בעיקר למשחקי מזל שמפעל הפיס מייצר, זה פעם אחת.

מירי רגב: אדוני, הקשישים משחקים רמי במועדוני הקשישים.

רחל עזריה: לא, באינטרנט.

איתן ברושי: מיקי, אני יכול לשאול שאלה?

מירי רגב: זה לא יאומן, זה - - - לדעתי ויקטור צ'נדלר עומד מאחורי הרפורמה של פקידי האוצר.

איתן ברושי: מיקי, אני רוצה לשאול שאלה.

<איתי טמקין: ברשותך, רק עוד משפט אחד.

<איתי טמקין: בכלכלה יש שני סוגים של מוצרים, מוצרים משלימים ומוצרים תחליפיים.

<איתי טמקין: ברשותך אני אסביר דקה מה הכוונה.

<איתי טמקין: מוצר משלים בכלכלה זה מוצר שכשה

<איתי טמקין: ביקוש שלו גדל גם המוצר של המוצר שלידו גדל.

<איתי טמקין: לדוגמה כשהביקוש למכוניות גדל גם הביקוש לדלק גדל ולכן מדובר במוצרים משלימים זה לזה.

<איתי טמקין: מה זה מוצר תחליפי?

<איתי טמקין: מוצר תחליפי לדוגמה זה תחבורה ציבורית ומכונית.

<איתי טמקין: כשהביקוש למכוניות גדל הביקוש לתחבורה ציבורית יורד.

<איתי טמקין: לגבי הימורים חוקיים והימורים לא חוקיים, מרבית המחקרים בספרות מראים שמדובר במוצרים בעלי ביקוש משלים.

מכלוף מיקי זוהר: אתם מנותקים.

מכלוף מיקי זוהר: אתם מנותקים מהמציאות.

מרב מיכאלי: אני יודעת שאצלכם בממשלה לא מחזיקים מהאקדמיה.

מכלוף מיקי זוהר: צר לי, אתם מנותקים מהמציאות.

מכלוף מיקי זוהר: היום ההימורים הלא חוקיים הם תחליף להימורים חוקיים.

מכלוף מיקי זוהר: בגלל יחסים יותר טוב, בגלל היעדר מס - - -

רחל עזריה: לא, הם עוברים, אבל מתחילים בהימורים החוקיים.

מיקי לוי: מה אין קשר?

מיקי לוי: מעל 10 מיליארד שקל לא משלמים מסים.

מכלוף מיקי זוהר: חברים, הנגישות של הימורים לא חוקיים היא הרבה יותר קלה מהימורים חוקיים, אתה יודע למה?

מכלוף מיקי זוהר: כי היא גם קלה לקטינים, כי גם קטינים יכולים להמר בהימורים לא חוקיים והם לא יכולים בהימורים חוקיים כי בעלי התחנות מונעים מהם, בצדק, לפי החוק.

איתן ברושי: איתי, אתם הולכים ליהנות מהרווחים של הטוטו, אתם לא סוגרים את ההימורים, אתם לוקחים כסף מההימורים.

מכלוף מיקי זוהר: לכן אם אתם אומרים שזה מהווה כמוצר משלים, זה מנותק מהמציאות.

איתן ברושי: לא, מיקי, תבין מה שהם עושים.

איתן ברושי: הם לא סוגרים מההימורים, הם נהנים לקופת האוצר מההימורים.

איתן ברושי: זה מה שהם עושים.

מירי רגב: אמרתי לך, הם שולחים זר פרחים לכל פקידי האוצר, ויקטור צ'נדלר.

רחל עזריה: איתי, קיבלת זר פרחים שאתה רוצה לדווח עליו?

רחל עזריה: קיבלת זר פרחים?

רחל עזריה: לא, אין שום זר פרחים.

<שי באב"ד: סליחה, אני מבקש.

<שי באב"ד: אנחנו מתייחסים בכבוד לחברי הכנסת והשרים, אני מבקש שההתייחסות תהיה בהתאם לפקידי האוצר, אם ימשיכו, ואני אומר את זה לאדוני, אם ימשיכו פה האמרות על פקידי האוצר, פקידי האוצר לא יהיו פה בדיון.

<שי באב"ד: תעשו עם זה מה שאתם מבינים.

מכלוף מיקי זוהר: בסדר גמור.

<שי באב"ד: אז אני מבקש להתייחס בכבוד.

<שי באב"ד: אנחנו לא נגיד דמגוגיה, סיסמאות ריקות מתוכן וסתם עליהום של חברי כנסת ושרים, כמו שכנראה אולי מתבצע פה, ואני מבקש שלא יגידו דברים כאלה על פקידי האוצר, בסדר, אדוני היו"ר?

<שי באב"ד: תודה רבה.

יצחק וקנין: מסכים איתך לחלוטין, שי.

מירי רגב: זה יפה שמנכ"ל מגיע באיחור - - -

מיקי לוי: אנחנו מגנים עליהם.

רחל עזריה: אנחנו גם, תמיד מגנים על האוצר.

מכלוף מיקי זוהר: אדוני המנכ"ל, אני מציע לך לבוא לדיונים - - -

<שי באב"ד: אל"ף, הגעתי לדיון.

<שי באב"ד: שתיים - - -

מרב מיכאלי: אדוני, זה מה שנאמר פה בתחילת הדיון הזה.

מכלוף מיקי זוהר: אנחנו מגנים עליהם.

מרב מיכאלי: אנחנו לא מגנים עליהם.

מכלוף מיקי זוהר: אני לא חשוד כמי שתוקף את אגף ה - - -

<שי באב"ד: לא, אבל פשוט ברגע שנכנסתי שמעתי כבר כמה הערות ביניים על פקידי האוצר ולא נעים לשמוע אותם.

מכלוף מיקי זוהר: אני לא אפשרתי את זה בשום אופן.

מרב מיכאלי: חבל שלא הקשבת לשרה.

מכלוף מיקי זוהר: אני שומע מה שהשרה אומרת, היא שרה ואני מכבד אותה מעצם היותה שרה.

רחל עזריה: זה לא יכול להיות אישי, אנחנו רוצים לשמוע רק דיון ענייני.

<שי באב"ד: גם אנחנו מכבדים את השרה, אבל אני מבקש שדיון יהיה ענייני.

רחל עזריה: אנחנו רוצים לכבד את כולם בדיון ענייני.

<שי באב"ד: בדיוק.

מכלוף מיקי זוהר: טוב, השרה מתבקשת להיות עניינית.

מירי רגב: מה אתה אומר?

<איתי טמקין: שני משפטים אחרונים.

באסל גטאס: לא, תסביר גם על ההצגה בדוחות הכספיים.

באסל גטאס: אתה אמרת על מחזור הימורים הרבה יותר גדול, אבל הוא 10 מיליארד בגלל ההצגה בדוחות.

<איתי טמקין: ברשותך, בנושא הזה אני מעדיף לשלוח חומר אחרי הוועדה ואתה תוכל להתרשם.

באסל גטאס: כמה אתה מעריך המחזור האמיתי?

<איתי טמקין: אפשר לחשב את זה בקלות, אין לי את החישוב פה עליי, אני אשלח לך - - -

מירי רגב: אולי הטוטו ייתנו לך תיכף - - -

רחל עזריה: אנחנו יכולים להמשיך לשמוע את הסקירה כדי שנוכל לנהל דיון, כבוד היו"ר?

מכלוף מיקי זוהר: אני מבקש, הדיון הזה לא מתקדם.

מכלוף מיקי זוהר: אני מבקש שקט.

מיקי לוי: באסל, איזה מחזור?

מיקי לוי: לא הבנתי.

באסל גטאס: הוא אומר שמחזור ההימורים החוקי יותר גדול מ-10 מיליארד בגלל ההצגה בדוחות - - -

מכלוף מיקי זוהר: באסל, אני אקרא אותך לסדר פעם שלישית?

מכלוף מיקי זוהר: לא, נכון?

מכלוף מיקי זוהר: קדימה, איתי.

<איתי טמקין: רק שתי נקודות אחרונות לגבי הדבר הזה.

באסל גטאס: מיקי, תהיה ענייני.

מכלוף מיקי זוהר: תן לו לדבר.

<איתי טמקין: שתי נקודות אחרונות - - -

מכלוף מיקי זוהר: אנחנו נצטרך 15 דיונים, נראה לי, בשביל לסיים את הדיון.

<איתי טמקין: נקודה אחת כזאת, במסגרת הוועדה שניהל מנכ"ל משרד האוצר נפגשנו עם נציגי משטרה בדיון הזה, נציגי המשטרה שהופיעו בפני הוועדה, גם הם פסלו את הקשר הזה וטענו שלהיפך, החלשת ההימורים החוקיים תחליש את ההימורים הלא חוקיים.

<איתי טמקין: גם הם הפנו אותנו לתופעת הגייטינג, של אנשים שמכירים את ההימורים הלא חוקיים דרך ההימורים החוקיים.

<איתי טמקין: הבן אדם מתחיל להמר - - -

מירי רגב: אנחנו מפספסים את הדיון.

מירי רגב: אנחנו מדברים פה על פגיעה בספורט הישראלי, לא בהימורים.

מירי רגב: הימורים, צריך לטפל בזה ברמה אחרת.

<קריאה: מיקי, אם האמירה הזו נכונה, צריך להפסיק את החוקיים וייגמרו גם הלא חוקיים.

מכלוף מיקי זוהר: נכון, אז בואו נפסיק את החוקיים.

מירי רגב: חבר'ה, זה לא יכול להיות מצב כזה.

מירי רגב: בואו נסגור את הטוטו והפיס, האוצר ייתן כסף לבנות את הספורט הישראלי וזהו.

רחל עזריה: אני לא מבינה, אתה רוצה את הכסף מהאנשים העניים שמהמרים?

רחל עזריה: מה זה הדבר הזה?

מירי רגב: זה פשוט לא יאומן, זו פגיעה בספורט הישראלי, בחלשים ביותר, בפריפריה ובשכונות.

יצחק וקנין: גברתי השרה, אני מאוד מכבד אותך, אבל אי אפשר לנהל דיון, כל רגע את קופצת.

מכלוף מיקי זוהר: איתי, תסיים את דבריך.

מכלוף מיקי זוהר: אי אפשר ככה.

יצחק וקנין: אי אפשר, את לא נותנת לו לדבר.

יצחק וקנין: שיסיים לדבר תגידי - - -

<שי באב"ד: אבל זו מטרת הדיון, אם לא הבנת, חבר הכנסת.

<שי באב"ד: זו מטרת הדיון.

<שי באב"ד: מטרת הדיון זה להוציא את זה, לעשות את ההצגה הגדולה.

<איתי טמקין: משפט אחרון.

<איתי טמקין: אני חוזר על מה שאמרתי קודם.

<איתי טמקין: בשוק הזה היה בשנים האחרונות גידולים ממוצעים באחוזים דו ספרתיים ולצד זה לא ראינו, אין שום עדות לכך שהדבר הזה הגיע על חשבון הימורים לא חוקיים, אלא על חשבון הגדלת השוק המצרפי, ולכן הטענה הזאת, כאילו הגבלה או הגדלת המיסוי על הימורים תגדיל את ההימורים הלא חוקיים היא טענה שבעינינו אין לה בסיס עובדתי.

<איתי טמקין: תודה.

מכלוף מיקי זוהר: תודה רבה, איתי.

מכלוף מיקי זוהר: יאמר מספר משפטים, יושב ראש השלטון המקומי.

רחל עזריה: רגע, סליחה.

רחל עזריה: מה זה?

<חיים ביבס: שלוש הערות לאוצר.

<חיים ביבס: בסוף אנחנו הנפגעים.

רחל עזריה: אין בעיה, אבל אחרי שאנחנו נדבדר.

מכלוף מיקי זוהר: הוא רצה רק להשלים בשני משפטים.

רחל עזריה: שירכז את כל ההערות.

<חיים ביבס: שני משפטים, זה ממש קצר.

<חיים ביבס: קודם כל כספים חונים, המיליארד שקל שרוצים לקחת מהלוטו וחצי מיליארד מהטוטו, המשמעות שלהם, רבותיי, זה פרויקטים.

<חיים ביבס: כסף חונה זה עבור היכל תרבות בדימונה, בירוחם, במודיעין ובכל אזור.

<חיים ביבס: זה אחת.

<חיים ביבס: שתיים, גם אין לזה, זה שמסבירים שייתנו לנו ערבות, רבותיי, אנחנו מכירים את הערבות.

<חיים ביבס: איך אמר פעם שמיר למודעי?

<חיים ביבס: תתלה את הערבות מאחורה ותחגוג איתה.

<חיים ביבס: זה אחת.

<חיים ביבס: שתיים, הכספים לא קטנו, הם גדלו, אנחנו כל שנה מעבירים הרבה יותר כסף לכיתות לימוד לאוצר והרבה יותר כסף למבני ציבור לרשויות עצמן.

רחל עזריה: האחוזים ירדו.

<חיים ביבס: לא.

<חיים ביבס: דבר שלישי ואחרון, מי שהגדיל כדי להגדיל את ההכנסה לתמיכה בכיתות לימוד זה היה האוצר שבא והגדיל את ההימורים.

<חיים ביבס: נקודה.

מכלוף מיקי זוהר: תודה.

מכלוף מיקי זוהר: חברת הכנסת רחל עזריה, בקצרה.

רחל עזריה: תודה רבה.

רחל עזריה: קודם כל אני רוצה לומר לכל ה - - - באמת, זה מאוד מאוד מרשים הגיוס שהיה פה ואני חייבת לומר שאני מזהה לפחות חלק מהפרצופים ואני יודעת שאנשים לא גרים בירושלים, אני הייתי סגנית ראש עיריית ירושלים, אני גם מכירה את השלטון המקומי וגם מכירה היטב את הירושלמים, אנשים התאמצו וקמו בבוקר והגיעו וזה מאוד מאוד מרשים, גם ראשי רשויות וגם איגודי ספורט וגם ספורטאים.

רחל עזריה: אני יודעת שהיה פה גיוס מאוד גדול ומרשים של שרת המשפטים - - -

מכלוף מיקי זוהר: שרת התרבות והספורט.

רחל עזריה: של שרת הספורט.

איתן ברושי: שרת המשפטים מגייסת למשהו אחר.

איתן ברושי: לא, גם היא מגייסת, אבל למשהו אחר.

מירי רגב: לידיעתכם, אני לא אחראית על השאלטר של האוצר, אז אני צריכה לגייס את הציבור שנפגע - - - והשכונות.

רחל עזריה: בסדר, שרת הספורט, אין בעיה, אבל לפי מה שהבנתי ואני ראיתי את הווטסאפים, אני מבינה שמי שלא הגיע קיבל מסרים שמאוד כדאי שיגיע.

רחל עזריה: ועכשיו אני רוצה לדבר על למה הביאו אתכם.

מירי רגב: איזה ווטסאפים?

רחל עזריה: אני רוצה לדבר על למה הביאו אתכם.

<בני ביטון: חבר'ה, ירושלים - - -

<חיים ביבס: מה זה, עיריית ירושלים?

<חיים ביבס: נו באמת.

רחל עזריה: סליחה, כבוד היו"ר, זכות הדיבור שלי.

<חיים ביבס: לא ראיתי אותך מתנגדת ל-100 מיליון לארנה.

<חיים ביבס: כשאת נתת והיית בחגיגה.

רחל עזריה: סליחה, כבוד היו"ר, זכות הדיבור אצלי.

<בני ביטון: - - - הם חיים פה בסרט, אנשים.

<בני ביטון: לא דיברת על לנהל עיר בכלל, מדברת לי על סגן ראש עיר.

מכלוף מיקי זוהר: לא להפריע.

מכלוף מיקי זוהר: תן לחברת הכנסת להשלים.

<בני ביטון: על מה אתם מדברים?

<בני ביטון: איזה גיוס?

<בני ביטון: איזה ווטסאפים?

<בני ביטון: רחל, אני סוגר - - -

רחל עזריה: אתה רוצה שאני אראה לך אותם?

<בני ביטון: אני סוגר - - -

רחל עזריה: אבל אני מבקשת להמשיך לדבר.

<בני ביטון: < אני סוגר את העיר - - ->

רחל עזריה: סליחה, אני לא מוכנה לזה.

מכלוף מיקי זוהר: אני לא יכול, מה אני - - -

<בני ביטון: על מה אתם מדברים?

מכלוף מיקי זוהר: די, בני.

מירי רגב: צודק, במאה אחוז הוא צודק.

<חיים ביבס: הוא צודק, תקשיב לו.

<חיים ביבס: תן לו לדבר על המגזר, תבין כמה הפגיעה שלהם במגזר היא גדולה.

<בני ביטון: בחייכם, אני יושב ראש פורום ערי הפיתוח של מדינת ישראל - - -

מכלוף מיקי זוהר: די.

רחל עזריה: כבוד היו"ר, אני מבקשת - - - טוב, אני אמשיך לדבר.

רחל עזריה: אני מצטערת, זכות הדיבור היא שלי ואני אמשיך לדבר.

רחל עזריה: אז ככה, אני אסביר לכם את הנתונים, בואו נעבור שנייה על הנתונים, כי אני למדתי שאחרי הדמגוגיה, שיש פה הרבה מאוד דמגוגיה, הדבר הכי חשוב זה הנתונים.

רחל עזריה: בואו נדבר על נתונים.

רחל עזריה: ב-2008 ההכנסות של מפעל הפיס עמדו - - -

מכלוף מיקי זוהר: אני מבקש לתת לחברת הכנסת להשלים, אני אתחיל להוציא אנשים מהאולם.

רחל עזריה: בפיס, ב-2008 היה 5.5 מיליארד שקל, ב-2016 10.2 מיליארד שקל.

רחל עזריה: עכשיו בואו נדבר האם האחוזים של התרומה לקהילה גדלו או קטנו.

<חיים ביבס: גדלו.

רחל עזריה: קטנו.

<קריאה: גדלו.

רחל עזריה: ב-2012 - - -

<חיים ביבס: את פופוליסטית, תיקחי נתונים כלכליים - - -

רחל עזריה: ב-2012 26.7 ו - - -

<חיים ביבס: יש לך את זה פה, מופיע פה בנתונים הכלכליים - - -

רחל עזריה: סליחה, אני מצטערת, של מי הוועדה הזו?

רחל עזריה: סליחה, מיקי, אני לא מסכימה לזה.

מכלוף מיקי זוהר: לתת לה לסיים, בבקשה.

רחל עזריה: ב-2012 26.7, ב-2016 22.7, אז מה הסיפור?

רחל עזריה: לאן הלך הכסף?

רחל עזריה: למשכורות של עובדי מפעל הפיס.

רחל עזריה: אותו דבר גם בטוטו.

רחל עזריה: אז גייסו אתכם כדי שאתם תבואו - - -

מכלוף מיקי זוהר: תודה רבה.

<קריאה: הטוטו כפוף ל - - -

מכלוף מיקי זוהר: תודה רבה.

רחל עזריה: לא, סליחה, לא.

מירי רגב: תאמר את זה בקול, שישמעו את זה, איציק.

מירי רגב: לפחות שלא יתבלבלו עם העובדות, תגיד את האמת.

רחל עזריה: לא, לא, זה מסר אחד - - -

מכלוף מיקי זוהר: מירי, לא להפריע לה.

רחל עזריה: עכשיו אני רוצה לדבר על מי מממן את הכסף הזה למשכורות הגבוהות שעלו ב-30% בשנים האחרונות, מי מממן את הכסף הזה.

רחל עזריה: זה לא הולך לספורט, זה לא הולך לבניית כיתות לימוד.

רחל עזריה: ואגב, בתכנית החומש הקרובה הכפלנו את התקציב לבניית כיתות לימוד - - -

<קריאה: אני לא מבין - - -

רחל עזריה: אי אפשר, תקשיבו, זה לא עובד ככה.

רחל עזריה: אני לא הפרעתי לך.

מכלוף מיקי זוהר: תנו לה לדבר, זכותה לומר מה שהיא רוצה, חאלס.

רחל עזריה: תכבד אותי, זה א'-ב'.

רחל עזריה: לא מתאים לך.

<חיים ביבס: גם כשאת מדברת שטויות אני מכבד אותך.

רחל עזריה: בסדר, וכשאתה דיברת שטויות אני לא קטעתי אותך.

מכלוף מיקי זוהר: חיים, תנו לגברת - - -

רחל עזריה: מי מממן את זה?

רחל עזריה: ואתם יודעים בדיוק כמוני, ומי היה פה ראש עיר שאמר 'מי מכיר את הפריפריה?

רחל עזריה: ' אני גרה בקטמונים, אני רואה בדיוק כל בוקר מי הולך למלא טוטו ומי ללוטו, מי ביציאה בסופר.

רחל עזריה: בואו, אז בואו, אתם יודעים מה?

רחל עזריה: טוב מראה עיניים, תסתכלו מי האנשים, נכים, חרדים, אנשים עניים.

רחל עזריה: הם האנשים שמממנים את הכסף הזה שעכשיו אתם רבים עליו.

מירי רגב: זה קטמון - - -

רחל עזריה: זה קטמונים.

מיקי לוי: אבל את רוצה למסות אותם?

רחל עזריה: אני לא מוכנה - - -

מיקי לוי: את רוצה למסות את הרווחים של המסכנים האלה?

רחל עזריה: זו הפריפריה, האנשים האלה - - -

מכלוף מיקי זוהר: רחל.

רחל עזריה: סליחה, לא.

מכלוף מיקי זוהר: משפט אחרון.

רחל עזריה: האנשים האלה לא נמצאים בקיסריה, במגרש הגולף, ולא נמצאים ברמת השרון.

רחל עזריה: זו הפריפריה, זו אוכלוסייה הכי קשה.

רחל עזריה: ואני רוצה לסיים ולספר לכם שאני מלווה נערה, אני מקבלת - - -

מכלוף מיקי זוהר: זהו, רחל.

רחל עזריה: משפט אחרון.

רחל עזריה: אני מקבלת הרבה מאוד פניות ציבור ופניית ציבור אחת שאני מלווה באופן אישי זו נערה שגילתה שאבא שלה רשם כל מיני חובות על שמה - - -

<בני ביטון: תבואי ללשכת ראש העיר, תראי מה זה פניות ציבור.

רחל עזריה: ואז כשהיא הלכה לבדוק מה הסיפור, אבא שלה מהמר, אבל הוא לא התחיל בהימורים הלא חוקיים, שער הכניסה להימורים הלא חוקיים זה ההימורים החוקיים.

רחל עזריה: בשמונה השנים האחרונות שיעור ההימורים החוקיים הכפיל את עצמו, זה אומר שהרבה יותר אנשים נכנסו בשער הזה של ההימורים.

רחל עזריה: אני לא מוכנה שייקחו את הכסף מאנשים שאין להם - - -

מכלוף מיקי זוהר: אני אקרא אותך לסדר.

רחל עזריה: תקרא אותי לסדר.

רחל עזריה: על הדבר הזה אתה יכול לקרוא אותי לסדר גם שלוש פעמים.

מכלוף מיקי זוהר: אני קורא אותך לסדר בפעם הראשונה.

רחל עזריה: אל תאיים עליי.

מכלוף מיקי זוהר: אני קורא אותך לסדר בפעם הראשונה.

רחל עזריה: אני לא מוכנה שייקחו את הכסף מהאנשים הכי עניים ויביאו אתכם בתשע בבוקר כדי שאנחנו נממן משכורות גבוהות ושמנות עבור מפעל הפיס והלוטו.

מכלוף מיקי זוהר: אני קורא אותך לסדר בפעם השנייה.

<בני ביטון: זו דמגוגיה.

מכלוף מיקי זוהר: רחל, אני קורא אותך לסדר בפעם השנייה.

רחל עזריה: אני לא אתן לזה לקרות, אנחנו לא ניתן לזה לקרות.

רחל עזריה: וגם אתם, בתוך תוככם, יודעים בדיוק - - -

מכלוף מיקי זוהר: רחל, את מסיימת?

מכלוף מיקי זוהר: אני קורא אותך לסדר בפעם השלישית.

מכלוף מיקי זוהר: תוציאו אותה.

רחל עזריה: - - - שאי אפשר לתת לזה לקרות.

רחל עזריה: אני מבקשת מכם להיות נאמנים לעצמכם.

רחל עזריה: תהיו נאמנים לעצמכם.

רחל עזריה: (חברת הכנסת רחל עזרה יוצאת מאולם המליאה)

<קריאה: זה לא יעזור לך, שום דבר.

<קריאה: זה לא יעזור לה, כל המילים האלה.

<בני ביטון: בסדר, היא קיבלה כותרת בטלוויזיה.

<בני ביטון: זה בסדר, אז ראינו, זאת השיטה לעשות.

<בני ביטון: היא לא מבינה ספורט, היא יודעת מה זה ספורט?

מכלוף מיקי זוהר: אני רוצה להמשיך את הדיון, תודה.

מכלוף מיקי זוהר: תראו - - -

<בני ביטון: מיקי, אני רוצה לדבר.

מכלוף מיקי זוהר: שמעתי את דבריה של חברת הכנסת רחל עזריה.

מכלוף מיקי זוהר: חבר'ה, אני רואה את השעון - - -

מיקי לוי: מיקי, אני צריך ללכת.

מכלוף מיקי זוהר: דקה, דקה.

מכלוף מיקי זוהר: אפשר שקט?

מכלוף מיקי זוהר: אי אפשר לנהל ככה את הדיון.

מכלוף מיקי זוהר: אני שומע את הדברים שאומרת חברת הכנסת רחל עזריה ואני יודע גם מהיכן היא מדברת והיא חד משמעית צודקת בדבר אחד, שאנחנו צריכים לצמצם את תופעת ההימורים במדינת ישראל, החוקיים והלא חוקיים.

מכלוף מיקי זוהר: זה ברור, אף אחד לא חולק על זה, ורצון השר ומדיניות השר לצמצם את תופעת ההימורים החוקיים במדינת ישראל הוא דבר מבורך, אבל הדרך הנכונה לעשות את זה היא באמצעות הסברה, הסברה חזקה ככל שניתן בהיקפים של עשרות ומאות מיליוני שקלים, בתוך בתי הספר, בתוך הכיתות, בתוך גופי החינוך, החל מגיל צעיר עד גיל מאוחר, כדי לסיים את התופעה הזו.

מכלוף מיקי זוהר: אי אפשר לבוא ולומר שאנחנו מנתקים את ההימורים החוקיים כמשהו שהוא הופך להיות משהו לא נגיש, כי בעצם זה ינגיש את ההימורים הלא חוקיים.

מכלוף מיקי זוהר: זו עמדתי ואמרתי אותה.

מכלוף מיקי זוהר: השר צדוק בזה שצריך לצמצם את התופעה, ואני מברך אותו על הפעילות הזו, אבל צריך לעשות את זה בחוכמה.

<קריאה: אין בעיה, שייתן כסף במקום.

מכלוף מיקי זוהר: צריך לעשות את זה בחוכמה ואני בטוח, דרך אגב - - - חבר'ה, לא להפריע לי.

מכלוף מיקי זוהר: אני שמעתי היטב את מה שאמר אגף התקציבים, השר הנחה, ואני רוצה להדגיש - - -

רועי פולקמן: - - - התקציב - - -

מכלוף מיקי זוהר: פולקמן, אני רוצה שתשמע.

מכלוף מיקי זוהר: השר הנחה את אנשי משרדו לבחון היטב את סוגיית הפחתת הרף המינימלי להתחיל את המיסוי.

מכלוף מיקי זוהר: הוא משאיר את זה כרגע על 50,000 שקלים.

<שי באב"ד: זה לא מה שאמרתי.

מכלוף מיקי זוהר: הוא ביקש לבדוק את זה.

<שי באב"ד: אמרתי לבחון את זה.

מכלוף מיקי זוהר: ביקשת לבחון את זה, אז הוא עוד לא קבע.

מכלוף מיקי זוהר: אז לכן לפני שאנחנו יוצאים בביקורת כלפי השר בוא קודם כל שהוא יקבע, בינתיים הוא עוד לא קבע, בינתיים הוא רק אמר לבחון את זה.

מכלוף מיקי זוהר: אז תקשיבו טוב לניואנסים.

מיקי לוי: מיקי, אני צריך ללכת.

מכלוף מיקי זוהר: הדובר הבא מהטוטו, או איציק לארי או עודד טירה, אחד מכם.

מירי רגב: לא, לא, יוסי פילוס.

מכלוף מיקי זוהר: יוסי, שתי דקות בלבד.

<יוסי פילוס: אני אעשה את זה קצר.

<יוסי פילוס: שמי יוסי פילוס, אני רואה חשבון במקצועי.

<יוסי פילוס: חוץ מזה שאני עובד בהתנדבות כיו"ר מועצת המנהלים של הטוטו - - -

<קריאה: אתה לא מקבל משכורת?

<קריאה: אמרו שאתה מקבל משכורת.

<יוסי פילוס: אני לא מקבל שום משכורת, אני אתייחס לזה.

<יוסי פילוס: אני גם משמש כראש משרד קסלמן וקסלמן PwC בישראל, עם 1,200 עובדים, אני מבין דבר וחצי דבר בענייני מס.

<יוסי פילוס: אני אפתח ואומר שכל נושא ההתייעלות שעלה פה, ככל שמדובר בטוטו הוא קצת מקומם, כיוון שאני מכיר, ראיתי במהלך 40 שנותיי במקצוע מערכות בסדרי גודל כאלה שמגלגלות, כן, כמה מיליארדים של מחזור, לא ראיתי מערכות רבות שמתנהלות ביעילות כפי שהטוטו מתנהל.

<יוסי פילוס: הכול מפוקח על ידי הממונה על השכר, הדירקטוריון עובד בהתנדבות, יושב ראש מועצת המנהלים עובד בהתנדבות.

<יוסי פילוס: אני לא אתייחס לזה יותר, אבל האמירה הזאת, ככל שהיא נכונה, היא לא נכונה לגבי הטוטו ואני מבקש להפסיק לכרוך דברים, אני גם קורא מאמרים בעיתונים, כורכים זה וזה ומוציאים מסקנה גם על הטוטו.

<יוסי פילוס: הטוטו, אני מייצג פה את הטוטו, הדברים האלה, אין להם שום רלוונטיות לטוטו.

<יוסי פילוס: אני אומר כמה משפטים ממש בקצרה, אני אעמוד במסגרת הזמן של שתי דקות.

<יוסי פילוס: אני נמצא מספר חודשים בעולמות האלה, 50 שנה לא נגעתי בעולם הספורט, למרות שבצעירותי הייתי ספורטאי פעיל, ואני חושב שתקציבי הטוטו במדינת ישראל הם מגוחכים.

<יוסי פילוס: הלוואי שהיינו ברמה של מדינת עולם שלישי.

<יוסי פילוס: ככל שמדובר בהוצאה על ספורט כחלק מתקציב המדינה.

<יוסי פילוס: הלוואי שהיינו שם.

<יוסי פילוס: ואני לא נכנס לכל הדיון הערכי מה מקורות הכסף, אני חי בעולמות של מקורות ושימושים, נושא המקורות, אני לא נכנס לדיון הזה, הוא מאוד טעון ואם רוצים להלאים את הטוטו, שילאימו, שיביאו כסף ממקום אחר.

<יוסי פילוס: אני רואה את הפוטנציאל שאפשר, ואני רואה את זה יום יום, אני חשבתי שאני הלכתי להשקיע יומיים בשבוע, אני משקיע ארבעה ימים בשבוע סביב הדבר הזה.

<יוסי פילוס: אני רואה את הפוטנציאל העצום שקיים בספורט, למנף אותו ולשנות תרבות של עם ושל בני נוער ואני פשוט מזדעזע מהעובדה שאנחנו חיים בתקציבים של 100 מיליון שקל, תקציב הספורט, והטוטו מביא עוד כמה מאות מיליוני שקלים בשביל לקיים את המינימום הנדרש.

<יוסי פילוס: אני לא מבין את כל הדיון הערכי שנעשה פה, איך זה קשור בין להעלות את המסים מ-30% ל-35%?

<יוסי פילוס: לא הבנתי את הקשר.

<יוסי פילוס: אני לא מבין את הקשר, מה ההעלאה הזאת, בין 30% ל-35% תעשה?

<יוסי פילוס: אני רק יכול לומר שבמובן הזה של המס על הימורים אנחנו שיאני עולם ביי פר.

<יוסי פילוס: עשינו בדיקה בכל העולם המערבי, כל מדינות ה-OECD אפס מס, הרחקנו לאוסטרליה וסינגפור אפס מס, הלכנו לארצות הברית, 25% מס, אבל איך לוקחים שם את המס?

<יוסי פילוס: מאפשרים לך לקזז את ההפסדים, זאת אומרת שעל הרווח אתה משלם מס.

<יוסי פילוס: ופה אני אומר את המשפט וחצי האחרון.

<יוסי פילוס: המיסוי שלנו, אם אתה מהמר היום על 5,000 שקל והרווחת 6,000 שקל, המיסוי היום אומר שעל ה-6,000 שקל לוקחים לך 30% ואתה חוזר הביתה, תעשו חשבון מהיר, עם 4,200 שקל.

<יוסי פילוס: שמת 5,000 זכית ב-20% יותר ואתה הולך עם פחות כסף הביתה משום שהמס מוטל על התמורה.

<יוסי פילוס: הדבר הזה הוא לא מידתי.

<יוסי פילוס: ככל שאנחנו מדברים במסים, ואני מבין שהדיון פה הוא על מסים, הוא לא על שום דבר אחר, לא מדברים על דבר אחר, יש לי דעות אישיות על כל דבר, אבל ככל שמדובר במסים אין לדבר הזה אח ורע וזה לא ראוי ולא מידתי.

מכלוף מיקי זוהר: תודה רבה, אדוני.

מכלוף מיקי זוהר: חבר הכנסת מיקי לוי.

מיקי לוי: תודה רבה לך, אדוני.

מיקי לוי: אני בספיד, אני מודה שאף אחד לא הכין אותי ולא ישב איתי על העניין הזה.

מיקי לוי: חד משמעית, גב' רחל עזריה.

מירי רגב: מה, לא יכול להיות, לא שלחו לך ווטסאפ?

מיקי לוי: אבל בהמשך למה שאמרת, אני ממליץ לסגור את הטוטו ואת הלוטו, בואו נסגור את הכול ושהאוצר יביא את הכסף מהמקורות שלו לכל הפרויקטים, סבבה.

מיקי לוי: רגע, אדוני המנכ"ל, לא הפרעתי לך.

מיקי לוי: סבבה, ואני מברך את השר כחלון על המגמה הזו, אני אומר את זה בשיא הרצינות - - -

רחל עזריה: נכון, הכפלת תקציב כיתות הלימוד זה בדיוק זה.

מיקי לוי: אל תפריעי לי, בבקשה.

מיקי לוי: הלאה.

מיקי לוי: לכן אני אומר לכם, בהחלט כל הנושא של הימורים - - -

<קריאה: אם אתה היית בקואליציה לא היית מדבר בצורה הזאת.

מכלוף מיקי זוהר: לא להפריע.

מיקי לוי: לכן אני אומר שהימורים בלתי חוקיים, אני בניגוד לאלה שיושבים פה, ראיתי את הכסף השחור שמתגלגל בחוץ ואף אחד בעולם לא יצליח למנוע את זה.

מיקי לוי: אז תורידו את כל העניינים האלה.

מכלוף מיקי זוהר: רגע, אז האופוזיציה איתנו?

מיקי לוי: דקה, תשמע אותי, כדאי לך.

<קריאה: לא איתנו, עם הספורט.

מיקי לוי: אני עם ההיגיון.

מיקי לוי: לכן אני אומר לכם, ראיתי את ההימורים האלה בחוץ.

מיקי לוי: בנושא המיסוי, יש שני נושאים על השולחן כרגע, חד משמעי, להעלות את המיסוי הכולל מ-30% ל-35%, להזכירכם, בעבר זה היה אפס, לאחר מכן זה דילג ל-25% ועכשיו זה ל-30% ועכשיו מבקשים ל-35%.

<קריאה: ולאן הכסף הולך?

מיקי לוי: דקה אחת.

מיקי לוי: לכן אני אומר, ארצות הברית, הדמוקרטיה הגדולה, 30%, ואני ממליץ בפני האוצר לרדת מהעץ לעוד 5%, להשאיר את זה בממוצע העולמי.

מיקי לוי: גם אדוני מקסלמן, נכון שבאוסטריה זה אפס, אבל באחרים יש ממוצע אחר, בואו נישאר ב-30% בהתאם לארצות הברית.

מיקי לוי: לא צריך לקחת בעניין הזה יותר.

מכלוף מיקי זוהר: תודה.

מיקי לוי: רגע, תן לי שתי דקות, חצי דקה.

מיקי לוי: תן לי, כדאי לך.

מיקי לוי: אני שואל את האוצר וכל רואי החשבון והכלכלנים כאן, וגם את אדוני המנכ"ל, אם אתם רוצים למסות מ-5,000 ל-50, מי מרוויח את זה?

מיקי לוי: כל המסכנים.

מיקי לוי: בואו תכירו לי גם בהוצאות.

מיקי לוי: אני רוצה להגיש את הכרטיסים, תכירו לי גם בהפסדים, לא רק כשזה יהיה פיסקלי, איפה שאתם רוצים למסות את העניין הזה, תעזבו את האנשים שמרוויחים - - - אתה לא תצליח למנוע את ההימור, אם אתה תסגור אין לי בעיה, אבל אתה אומר 'בואו נמסה מ-5,000, לא מ-50,000', למה?

מיקי לוי: כי מי שהרוויח את ה-30,000 אתה רוצה למסות אותו גם כן.

מיקי לוי: תסגור, אל תהיה גיבור גדול.

מכלוף מיקי זוהר: תודה רבה, מיקי.

מכלוף מיקי זוהר: הדובר הבא.

רחל עזריה: לא תהיה הכרה בשום דבר, רק בהוצאות הימורים.

רחל עזריה: לא יאומן.

מיקי לוי: זה לא משנה, אני הייתי מתנגד.

מיקי לוי: הבעיה שלכם זה פיסקלי לחלוטין.

רחל עזריה: אז 'יש עתיד', אתם רוצים לעודד הימורים?

רחל עזריה: אני לא מבינה את זה.

רחל עזריה: הכרה בהוצאות הימורים?

רחל עזריה: מאיפה זה הגיע?

מיקי לוי: רגע, אבל למסות כן?

מיקי לוי: עד 50,000?

רחל עזריה: הכרה בהוצאות הימורים?

מיקי לוי: אני אומר את זה בבדיחות הדעת - - -

רחל עזריה: אין בעיה, אז תבהיר את עצמך.

מכלוף מיקי זוהר: אני מבקש לסיים.

מכלוף מיקי זוהר: סיימת, תודה רבה, מיקי לוי.

מיקי לוי: תקשיבי טוב, תבטלי את הכול, נראה אותך.

מיקי לוי: ולכן אני אצביע נגד.

מכלוף מיקי זוהר: הדובר הבא, שמעון מזרחי, בבקשה.

<שמעון מזרחי: קודם כל אני רוצה לומר שהרבה שנים נלחמנו שבמדינת ישראל יהיה שר ספורט ועד שהגענו למצב שבזמנו מינו את המנוח פנחס גולדשטיין להיות סגן שר לנושא הספורט.

<שמעון מזרחי: היום יש לנו ברוך ה' שרי ספורט ואני מתאר לעצמי מה היה קורה חס ושלום אם לא היה מישהו שהיה מגן על הספורט.

<שמעון מזרחי: הגזרות שאני שומע כאן, ואני לא שמעתי שדיברתם על ביטול מרוצי הסוסים, שזה גם הכנסה גדולה מאוד למועצת ההימורים בספורט.

מירי רגב: כי זה, שמעון, אני מסוכמת עם השר כחלון שאני הולכת איתו - - -

<בני ביטון: זה 2,500 מקומות עבודה בדימונה, גברתי השרה.

מירי רגב: למרות שאני מתנגדת לזה - - -

<בני ביטון: על זה אני חולק עלייך.

מירי רגב: למרות שאני מתנגדת לזה, משום שלחצתי איתו יד אני הולכת איתו.

איתן ברושי: יש החלטת ממשלה.

<בני ביטון: עם כל הכבוד לך, יש החלטת ממשלה להקציב בנושא ספורט.

מירי רגב: אנחנו מאמינים בעניין הזה, אבל פקידי האוצר לא יגררו אותנו לפגוע בספורט הישראלי.

מירי רגב: מה שהם עושים היום, עם המיסוי, זו יריקה על פניהם של הספורט הישראלי, פריפריה וחברתי ולזה אני לא אתן יד.

מכלוף מיקי זוהר: תמשיך, אדוני.

<שמעון מזרחי: מה שנאמר פה עד עכשיו, דבר אחד - - -

<בני ביטון: איזה לחיצת יד?

מכלוף מיקי זוהר: לא להפריע לעורך דין שמעון מזרחי.

<שמעון מזרחי: הרבה מועדוני ספורט ייסגרו והראשונים לסבול זה מחלקות הנוער של מועדוני הספורט כי לא יהיה מאיפה להחזיק אותם, מאיפה לתקצב אותם.

<שמעון מזרחי: אני לא מדבר על מתקנים והכול, לא יהיה ספורט לילדים, ילדים יילכו בדיוק לאן שאנחנו לא רוצים שהם יילכו.

מרב מיכאלי: פתח להם תחנות טוטו ולוטו, מה הבעיה?

רחל עזריה: יהיה להם עיסוק אחר הצהריים.

מכלוף מיקי זוהר: שמעון, לא להתייחס לאמירה.

<שמעון מזרחי: לא יודע, חשבתי שבענייני ספורט ונוער אין קואליציה ואופוזיציה ולומדים את הדברים, כשבאים לפה מכינים שיעורי בית.

<שמעון מזרחי: לכן מה שאני רוצה לומר, דבר אחד, אל תפגעו בספורט ואל תעשו את זה.

<שמעון מזרחי: ומיקי, מה שאני רוצה לומר לך, אמרת דבר נכון, הסברה.

<שמעון מזרחי: מי שמוכר סיגריות מתחייב לכתוב על הקופסה 'העישון מזיק לבריאות', אז אם יעשו הסברה, מי שרוצה להמר בצורה חוקית ויש לו הסברה, אז יש לו גם אזהרה.

<קריאה: יש גם מס על סיגריות וגם אזהרה.

<שמעון מזרחי: זה לא מה שימנע.

<שמעון מזרחי: מה שעלול לקרות, כל ההימורים הבלתי חוקיים יפרחו.

מכלוף מיקי זוהר: לא להפריע, בבקשה.

<שמעון מזרחי: לכן אני מבקש, אל תפגעו בספורט.

מכלוף מיקי זוהר: תודה רבה.

מכלוף מיקי זוהר: חבר הכנסת יואל רזבוזוב.

<בני ביטון: אמרת שתעשה חבר כנסת ראש עיר, לא?

מכלוף מיקי זוהר: לא, איש ציבור ו - - -

יואל רזבוזוב: תודה רבה, אדוני היושב ראש.

יואל רזבוזוב: חבריי.

יואל רזבוזוב: אני שומע כאן ממש מדקלמים דף מסרים, מפלגת כולנו, המפלגה של שר האוצר.

יואל רזבוזוב: הייתי בסיפור הזה - - -

מרב מיכאלי: אתה עדיין בסיפור הזה.

רחל עזריה: כן, אתה עדיין בסיפור של המסרים - - -

מרב מיכאלי: אתה עדיין עם המסרים, רק היום הוא לא שר האוצר.

רחל עזריה: אם מרב מיכאלי במפלגת כולנו אני אשמח ש - - -

יואל רזבוזוב: אני שומע כאן מוטיב חוזר - - -

מכלוף מיקי זוהר: אני מבקש לא להפריע.

מכלוף מיקי זוהר: מרב מיכאלי, את תוציאי משפט, אני אקרא אותך לסדר פעם שנייה.

מכלוף מיקי זוהר: ואני מה זה חיכיתי לרגע הזה, את לא מבינה.

יואל רזבוזוב: תודה, אדוני היושב ראש.

יואל רזבוזוב: אז אני שומע כאן מוטיב חוזר של המילה דמגוגיה.

יואל רזבוזוב: אני חושב שדמגוגיה זה חוסר אחריות.

יואל רזבוזוב: הרי אנחנו כולנו יודעים, אנחנו מדברים כאן על ספורט, יש לנו 550 מיליון ₪ לחלוקה לספורט, פחות 50 מיליון של סוסים, יש לנו כבר 500 פלוס המיסוי, פלוס תקרות המס, אנחנו כבר ב-200 פחות, יש לנו 300 מיליון.

יואל רזבוזוב: אני שמעתי אתמול נציג של שר האוצר, הוא אמר לי 'הוספנו 100 מיליון ₪ לבסיס התקציב', איפה?

יואל רזבוזוב: יש 100 מיליון נוספים לבסיס התקציב מעל ה-100?

<קריאה: לא נוספים.

<קריאה: יש 300 לתקציב של השנה.

יואל רזבוזוב: אני לא יודע, אתם, עוד פעם, אומרים שהתקציב של הספורט גדל, אני לא רואה במספרים בספר התקציב שהתקציב של הספורט גדל.

יואל רזבוזוב: אני רוצה כאן, אנחנו יכולים לדבר נגד הימורים, בעד הימורים, אנחנו רוצים כאן התחייבות על כל שקל.

יואל רזבוזוב: אם יש לנו 550 מיליון, כל שקל שייגרע מהספורט חייבת להיות התחייבות של משרד האוצר עבור כל שקל.

יואל רזבוזוב: ברגע שיש לנו התחייבות כזאת תסגרו את ההימורים, תעשו מה שאתם רוצים.

רחל עזריה: שההתחייבות תהיה בהורדת משכורות בפיס ובלוטו.

רחל עזריה: שזאת תהיה ההתחייבות.

מירי רגב: עוד פעם, זה לא יאומן.

מירי רגב: אתה מבין, יוסי?

מירי רגב: אתה תדבר לעניין והיא תגיד דמגוגיה.

מכלוף מיקי זוהר: תודה רבה.

מכלוף מיקי זוהר: ראש עיריית דימונה, בני ביטון, בבקשה.

<בני ביטון: טוב.

<בני ביטון: בוקר טוב לכולם.

<בני ביטון: אנחנו השכמנו והגענו מדימונה, אני גם ראש עיריית דימונה וגם יושב ראש פורום ערי הפיתוח.

<בני ביטון: אני ממש מתפלא על חברי הכנסת, על הניתוק, במיוחד מהגברת רחל עזריה, שבאה מהשלטון המקומי ואין לה באמת - - -

<קריאה: בירושלים רגילים לקבל הכול בחינם.

<בני ביטון: בירושלים רגילים לקבל תקציבים.

<בני ביטון: רבותיי, אני אומר לכם במפורש, אין לי בעיה, שיבטלו את ההימורים, שיגידו, רק שיצבעו לנו את הכסף ויגידו לנו, אדוני מנכ"ל האוצר, מאיפה מביאים.

<בני ביטון: אני אתן לך דוגמה, היו לי שלושה אולמות ספורט שהייתי צריך להקים, עוד בזמנו, כשמאיר כהן היה ראש עיריית דימונה.

<בני ביטון: לא היה לו מצ'ינג איך להקים, זה היה תקציב טוטו.

<בני ביטון: באתי אני, כראש עיריית דימונה, מהתקציב השוטף שלי, של עיריית דימונה, צבעתי והקמתי את אולמות הספורט האלה.

<בני ביטון: אולם ספורט אחד, ביטלה לי השרה בנושא המצ'ינג.

<בני ביטון: מאיפה אתה רוצה שאנחנו נביא את הכסף הזה?

<בני ביטון: אז קל להגיד, 'תבטלו את ההימורים, אל תעשו הימורים, לא מהמרים'.

<בני ביטון: דבר נוסף, יש החלטת ממשלה, גברתי השרה, להקמת מרוצי סוסים.

<בני ביטון: אני כבר מקדם תב"ע ואישור, מדובר על 2,500 מקומות עבודה.

<בני ביטון: ישבתי עם מנכ"ל הטוטו, מנכ"ל הטוטו אמר לי 'אני מוכן להקים לך את כל הסיפור הזה', אז באה ההחלטה, שאת לחצת את היד לשר האוצר.

<בני ביטון: לא יעזור שום דבר, רבותיי, אם לא יהיו כספי טוטו ולא יהיו כספי מפעל הפיס זה מחר בבוקר, אדוני יושב ראש השלטון המקומי, זה סגירת השלטון המקומי, סגירת הרשויות שלנו בדימונה - - -

<חיים ביבס: יש לי חדשות בשבילך, ב-1 בינואר כל הכדורגל ו-4,500 עובדים יושבתו.

מכלוף מיקי זוהר: תסיים, בבקשה.

<בני ביטון: אני מסיים.

<בני ביטון: אדוני יושב ראש השלטון המקומי, אני אומר לך, כממלא מקום שלך, אנחנו נסגור, אנחנו מנהלים את המדינה, לא חברי הכנסת.

<בני ביטון: פה הם קובעים כל מיני החלטות, השלטון המקומי הוא השלטון היציב ביותר במדינת ישראל ואנחנו שרי האוצר ואנחנו שרי הבריאות ושרי החינוך ואנחנו יודעים מאיפה להביא את - - -

מכלוף מיקי זוהר: תודה רבה, אדוני.

מכלוף מיקי זוהר: הדברים ברורים.

רועי פולקמן: אני מציע להביא לדימונה תעשייה ולא מרוצי סוסים.

רחל עזריה: בדיוק.

<בני ביטון: אז יש גם תעשייה.

רחל עזריה: תתאמץ להביא תעשייה, אל תארגן מקומות עבודה במרוצי סוסים.

<בני ביטון: - - - חבר הכנסת, שבעה מפעלים הוקמו - - - לא אתה הבאת, אני הלכתי והבאתי.

מירי רגב: - - - בדימונה, חתיכת חצוף.

רחל עזריה: מרוצי סוסים, זה מקומות העבודה שאתה מייצר.

מירי רגב: אתה לא הבאת כלום לדימונה.

<קריאה: מה הבאת לדימונה?

<קריאה: נו באמת.

<קריאה: מה הבאת להם?

<בני ביטון: כנראה שלא ביקרת בזמן האחרון - - -

מירי רגב: - - - משרד האוצר, שיביא לדימונה.

<קריאה: איזה תעשייה אתה תומך?

<קריאה: באמת.

<קריאה: באיזה תעשייה אתם תומכים?

רחל עזריה: מרוצי סוסים זה בטח לא תעשייה.

רחל עזריה: לא מתאים לך, אתה ראש עיר, אתה אמור להכיר את הציבור.

מכלוף מיקי זוהר: חברת הכנסת עזריה, אני רוצה להמשיך את הדיון.

מכלוף מיקי זוהר: אני רק אומר משפט.

רועי פולקמן: אוי לאוזניים ששומעות, חזון הנגב, מרוצי סוסים.

<בני ביטון: תבוא, תבקר ואל תשב בכנסת.

<בני ביטון: איזה נגב, אתה לא יודע איזה פריחה יש בנגב.

<בני ביטון: 15,000 יחידות דיור בדימונה, שבעה מפעלים בדימונה, מה אתה מדבר בכלל?

רועי פולקמן: אבל מרוצי סוסים?

רועי פולקמן: דיברנו על זה כבר.

<בני ביטון: דיברנו על זה, זה גם 2,500 מקומות עבודה.

רועי פולקמן: אז מה?

רועי פולקמן: לא מרוצי סוסים.

<בני ביטון: גם בזה.

מכלוף מיקי זוהר: בני, אני מבקש ממך להפסיק.

איתן ברושי: בני, תן גם לאחרים.

מכלוף מיקי זוהר: בני, זהו, מספיק.

איתן ברושי: ביחס לגודל העיר דיברת הרבה.

מכלוף מיקי זוהר: קצת סבלנות ואני רוצה להזכיר לכל הצעקות פה, אתה ראש עיר שנבחר מהליכוד, נכון?

<בני ביטון: מה זה?

<בני ביטון: אין ליכוד ומערך, אנחנו לא שמים לב.

מכלוף מיקי זוהר: לא, שנייה רגע.

מכלוף מיקי זוהר: נכון?

מכלוף מיקי זוהר: אנחנו מהליכוד, נכון?

מכלוף מיקי זוהר: הם מכולנו, הם בקואליציה איתנו ביחד, אנחנו פה לא עושים מלחמה.

מכלוף מיקי זוהר: אנחנו בעד מטרה אחת.

<חיים ביבס: אני חולק עליך.

<חיים ביבס: כמי שהיה מעורב בבחירות בדימונה דווקא הליכוד לא היה איתו.

<בני ביטון: נכון.

מכלוף מיקי זוהר: אנחנו בעד החלטה שתיטיב עם אזרחי ישראל, החלטה קואליציונית.

מכלוף מיקי זוהר: אני אומר לכם שהשר - - -

<בני ביטון: מיקי, כנראה שאתה לא מבין, אין ליכוד, אין מערך בספורט.

<בני ביטון: יש לי את התושבים שלי וזה מה שמעניין אותי.

רחל עזריה: ואתה רוצה לדאוג להם למרוצי סוסים.

<בני ביטון: תתפלאי לשמוע.

<בני ביטון: תבואי, חברת הכנסת רחל עזריה, לדימונה, את מנותקת.

רחל עזריה: אני הייתי אצלך.

<בני ביטון: אבל את מנותקת.

<בני ביטון: את לא יודעת מה הולך - - -

איתן ברושי: אבל, בני, תירגע.

מכלוף מיקי זוהר: בני, עם כל הכבוד על המשפט, אבל הבעיה שאם אני אוציא אותך המשפט האחרון לא יעזור לך בהתמודדות על ראשות השלטון המקומי בפעם הבאה.

<בני ביטון: לא רוצה, יש לי את חיים, בינתיים הוא לא הולך.

איתן ברושי: מיקי, עזוב את זה.

מכלוף מיקי זוהר: אז רגע, סבלנות, לפני שאתה מציג את המועמדות תן לנו לעבוד.

מכלוף מיקי זוהר: חבר הכנסת ברושי, בבקשה.

איתן ברושי: אדוני היושב ראש, חברי הכנסת, חבריי מרחבי הארץ והמשרדים.

מכלוף מיקי זוהר: ביבס, הוא מסכן אותך.

<חיים ביבס: הוא לא מסכן אותי, בני סגני, גם בקדנציה הבאה הוא יהיה ממלא מקומי.

איתן ברושי: מיקי, אני מציע, חברים, אל"ף, לשמור על תרבות הדיון ורצינות הדיון, זה לא עניין קל.

איתן ברושי: יש פה שני דברים נפרדים.

איתן ברושי: יש פה דיון עקרוני על ההימורים בישראל, זה לא המקום בחוק ההסדרים.

איתן ברושי: חוק ההסדרים שהוא חוק גרוע, שהוא נולד מזמן במצוקה כלכלית, האוצר משתמש בו שלא נכון להרבה מאוד נושאים.

איתן ברושי: עכשיו, מה קרה לאוצר, אדוני המנכ"ל?

איתן ברושי: עשו תכנית ל-17'-18', שיש בה יותר שימושים ממקורות והטילו דרך המסים פתרון למקורות של האוצר.

איתן ברושי: זה לא המקרה היחידי שהפכו את היוצרות, במקום ליצור מקורות ואחר כך שימושים האוצר עשה שימושים ואין לו מקורות, עד כדי כך שהוא מעז לפגוע בספורט כדי לעמוד ביעדי התקציב.

איתן ברושי: שאלת ההימורים, חבריי בכנסת, היא לא שאלה לחוק ההסדרים, זה דיון ערכי, רציני, לא בצורה כמו שהוא מתנהל.

איתן ברושי: בכל העולם המערבי יש הימורים, הממשלה בוחנת אפשרות להקים קזינו, צריך להפסיק.

איתן ברושי: הייתי מנכ"ל משרד המדע, תרבות וספורט, כשעוד לא חילקו אותו, הייתי ראש רשות, אני יודע על מה מדברים ואני נותן גיבוי לעמדה של משרד התרבות והספורט, אבל בסופו של דבר השאלה אם נוציא את הכסף על אלימות ואלכוהול וסמים.

איתן ברושי: לכן השאלה עכשיו היא על תקציב הספורט ולא על ההימורים.

איתן ברושי: מה האוצר עושה?

איתן ברושי: הוא מאפשר את ההימורים ולוקח יותר כסף למקורות האוצר.

איתן ברושי: אם אתם רוצים, תסגרו את ההימורים, נראה אתכם, יהיה מרד, בקואליציה, לא רק באופוזיציה.

איתן ברושי: לכן אני חושב שיש כאן בעיה מבנית של תקציב, שהופכים את הדברים על הראש, וצריך להוציא מהדיון את העניין של הימורים כן או לא, זה לא המקום, וצריך להגדיל את תקציב הספורט ולא להקטין אותו ולא באמצעות מיסוי על ההימורים.

איתן ברושי: צריך לעשות את הדברים מסודר, עם שיקול דעת.

איתן ברושי: יש פה המון קלות דעת בהתנהלות של האוצר בתקציב הדו שנתי וגם בדברים אחרים.

מכלוף מיקי זוהר: תודה.

איתן ברושי: לסיכום, אני חושב שאין מקום להקטין את תקציב הספורט, אני נותן גיבוי לרשויות שנוכחות פה ולשלטון המקומי ובעניין הזה אין קואליציה אופוזיציה, אני תומך בעמדת המשרד.

מכלוף מיקי זוהר: תודה רבה, אדוני.

מכלוף מיקי זוהר: מנכ"ל האוצר, שי באב"ד, בבקשה.

<שי באב"ד: תודה, אדוני היו"ר.

<שי באב"ד: אני קודם כל חייב להגיד שאני מצר על הדיון הזה, כי בעיניי הדיון הזה מעבר ללעשות הצגה וכותרות ודמגוגיה, הוא די מיותר ואני אסביר למה.

<שי באב"ד: אנחנו סיכמנו עם משרד התרבות והספורט, שלצערי הרב פתח את הסיכום הזה שבע פעמים רצוף, כל פעם מחדש מסיבות אחרות, לא מובנות לנו לפחות, שתקציבי הספורט לא ייפגעו.

<שי באב"ד: הנה אני אומר את זה לפרוטוקול.

מירי רגב: תן מספר.

<שי באב"ד: הנה אני אומר את זה לפרוטוקול.

מירי רגב: שי, אני איתך, 600 מיליון שקל רווח לספורט, אנחנו קמים והולכים.

<שי באב"ד: זה שתצעקו - - -

מירי רגב: קמים והולכים.

מירי רגב: תן מספר.

<שי באב"ד: זה שהשרה תצעק ותבקש ממני 'תן מספר', עשר פעמים 'תן מספר', זה לא ישנה את - - -

מירי רגב: אתה לא נותן אז אין סיכומים.

<שי באב"ד: אני אסביר.

<שי באב"ד: היו סיכומים ואני אסביר.

<שי באב"ד: זה שפותחים את זה עכשיו כדי לייצר את הכותרות זה בסדר.

מכלוף מיקי זוהר: יש גם דברים שהם מעבר לכותרות.

<קריאה: מה שיפה זה שמשרד האוצר לא מייצר כותרות אף פעם, הוא לא מוציא שום דבר לכותרות.

מכלוף מיקי זוהר: אם אתה חושד בי - - -

<שי באב"ד: אתה רוצה לתת לי לסיים רגע?

מכלוף מיקי זוהר: אני אתן לך לסיים, אני יושב הראש, מותר לי להפריע לי.

מכלוף מיקי זוהר: רק לי מותר, אגב.

<שי באב"ד: סליחה, אדוני היו"ר.

<שי באב"ד: אני לא חושד בך, דרך אגב.

מכלוף מיקי זוהר: אני אומר, אני לא - - -

<שי באב"ד: אתה לא חשוד.

מכלוף מיקי זוהר: אני רוצה לעשות את הדיון הזה, כמו שהסברתי בתחילת הדיון, נקי וענייני, אבל אני מבקש לשמור על הקו הזה.

<שי באב"ד: אבל צועקים לי באמצע אז אני אענה, זה לא ענייני כשצועקים.

מכלוף מיקי זוהר: אז לא יצעקו, אני לא אתן לאף אחד.

<שי באב"ד: אני לא צעקתי על אף אחד באמצע, דרך אגב.

מכלוף מיקי זוהר: לא יפריעו לך בדברים.

<שי באב"ד: תודה.

<שי באב"ד: עכשיו בוא נסביר למה אנחנו לא נותנים מספר.

<שי באב"ד: נניח לא הייתה רפורמה ולא היינו עושים שום רפורמה ולא היינו פה, מישהו היה מתחייב לזה שהרווחים של הטוטו יהיו 300 מיליון?

<שי באב"ד: ואם אנשים פתאום היו מפסיקים להמר?

<שי באב"ד: ואם היה קורה חס וחלילה איזה צרה, מלחמה, שריפה, שכתוצאה מזה אנשים פחות מהמרים והרווחים של הטוטו היו יורדים, מישהו מתחייב על זה?

<שי באב"ד: מישהו בא ואומר שהרווחים של הטוטו חייבים להיות סגורים?

<שי באב"ד: תראו לי גוף עסקי אחד שיודע לבוא ולהגיד 'אני מתחייב ב-100% שהרווחים שלי בסוף השנה יהיו איקס'.

<שי באב"ד: לכן גם בלי הרפורמה הזאת אין הבטחה בצורה בסלע.

<שי באב"ד: נניח שאני מוריד את כל הרפורמה הזו מהשולחן, אין הבטחה בצורה בסלע, אבל באנו ואמרנו, לפי התחשיבים שלנו לא תהיה פגיעה, פעם אחת.

<שי באב"ד: פעם שנייה, בואו נוריד רק מהשולחן, נושא המיסוי.

<שי באב"ד: אמרנו לשרה ודיברנו עשר פעמים ואמרנו שנושא המיסוי יטופל, וגם הייתה לי שיחה הבוקר, גם עם הטוטו, גם עם התאחדות הכדורגל ועם כל הגורמים, והנה אני אומר את זה לפני כל ראשי הערים, נושא המיסוי יטופל, אנחנו נבוא לקראת בנושא המיסוי.

<שי באב"ד: אתם רוצים לדעת למה אני לא אומר מספר?

<שי באב"ד: אני אגיד לכם גם עכשיו למה אני לא אומר מספר, כי אני יודע שאם אני אגיד מספר חמש דקות אחר כך יפתחו אותי על משהו חדש, יפתחו אותי על עוד משהו ועוד משהו והדמגוגיה תימשך.

<שי באב"ד: ולכן אני אומר לכם את האמת בשיא הכנות, אני אסגור את המספר הזה רגע לפני ההצבעה, זה הכול.

<שי באב"ד: כי אני לא סומך על האנשים.

<שי באב"ד: צר לי, לזה הגענו.

מירי רגב: נראה לי שנצביע ולא נדע מספרים - - -

<שי באב"ד: בסדר, לפני ההצבעה יהיו מספרים והיו"ר יידע ואנחנו ניידע את כולם ברגע שנגיע לסגירה הסופית, שלא יהיו עוד פתיחות ועוד פתיחות ועוד פתיחות, כמו שנוהגים לעשות פה.

מירי רגב: במה אתה מגיע לסגירה?

מירי רגב: הטוטו לא - - -

<שי באב"ד: אני לא הפרעתי לשרה, אדוני היו"ר.

מכלוף מיקי זוהר: מה זאת אומרת?

מכלוף מיקי זוהר: תסביר לה ש - - -

מירי רגב: מה זאת אומרת?

<שי באב"ד: אנחנו נסגור את המספרים.

<שי באב"ד: עם משרד התרבות אנחנו כבר סגרנו עשר פעמים, זה לא עובד.

<שי באב"ד: נסגור עוד פעם ועוד פעם, זה לא עובד, לצערי הרב.

מירי רגב: כן, בוא תגיד מה המספר שסגרת איתנו.

מירי רגב: בוא תציג את ההסכם שסגרת איתנו.

מירי רגב: תגיד, עודד - - -

<עודד טירה: - - - ברגע האחרון?

<עודד טירה: תגיד, אפשר לעשות דברים כאלה ברגע האחרון?

מירי רגב: אז תגיד, עודד, בשביל מה אתה פה?

מירי רגב: - - - תדברו כבר.

מכלוף מיקי זוהר: עודד, לא להפריע, תיכף אתה מדבר.

<שי באב"ד: אני מיד מסיים.

<שי באב"ד: אנחנו נבוא - - -

מירי רגב: יושבים פה אנשים ושותקים.

<שי באב"ד: אני יכול לדבר בלי הפרעות, אדוני היו"ר?

מכלוף מיקי זוהר: בטח, אני רק רוצה לומר הערת ביניים ותיכף תסיים את דבריך.

מכלוף מיקי זוהר: אני אומר גם לשרה ואני אומר גם לאגף התקציבים, יש בכוונתי לעמוד בין הצדדים ולנסות להגיע להסכמות.

מכלוף מיקי זוהר: ברור לי שבסופו של דבר אני צריך להביא את זה להצבעה ואני רוצה להביא את זה להצבעה כמשהו מוסכם שבסופו של דבר לא יפגע בספורט מצד אחד וכן יממש את המדיניות של השר להילחם בתופעת ההימורים.

<שי באב"ד: אז אני אשמח מאוד, אדוני, ואני חושב שזה גם היה הכיוון והיו חמש פעמים סיכומים כאלה, כולל בכתב וכולל אס.

<שי באב"ד: אמ.

<שי באב"ד: אסים שהיו מסוכמים.

מירי רגב: אז תביא אותם, תביא את הסיכומים.

מכלוף מיקי זוהר: די, נו מירי, די.

<שי באב"ד: השרה - - -

מירי רגב: אבל אי אפשר לדבר על דברים, תחשוף את הסיכומים.

מירי רגב: איזה מספר הבנו.

<שי באב"ד: השרה, שאני אחשוף אס.

<שי באב"ד: אמ.

<שי באב"ד: אסים על זה שהדברים סגורים, 'תשלח לי רק את הנוסח הזה והזה וזה יהיה סגור'?

<שי באב"ד: להוציא את זה פה, השרה?

<שי באב"ד: אני לא רוצה, אני מכבד אותך.

מכלוף מיקי זוהר: תני לו לסיים.

מכלוף מיקי זוהר: שי, אתה עושה שיח, דבר.

<שי באב"ד: אני אדבר, אז שלא יפריעו.

מכלוף מיקי זוהר: לא יפריעו.

<שי באב"ד: תודה.

<שי באב"ד: עכשיו כך, הספורט, אנחנו לא נפגע בו ולפי התחשיבים שלנו - - -

<חיים ביבס: בסוף כולנו מדברים, אבל אלה שאנחנו מתגאים בהם, אנחנו רוצים לקחת להם גם את המינימום שיש להם.

מכלוף מיקי זוהר: אפשר, חיים, דקה לתת לו לסיים?

<שי באב"ד: אני לא אריב על זכות הדיבור ומי יש לו קול יותר חזק לדבר.

מכלוף מיקי זוהר: אני לא גוזל ממך מזכות הדיבור.

<שי באב"ד: אבל כל שנייה יש התפרצויות, אדוני.

<שי באב"ד: עכשיו כך, אני אומר שוב ואני חוזר לפרוטוקול, הספורט לא ייפגע, השר גם הנחה את זה, ובסופו של יום בנושא המיסוי אנחנו נבוא לקראת ואנחנו נגיע להבנות וההבנות האלה יהיו לסוף, כי מה לעשות, יש הליך פוליטי שצריך לעבור אותו.

<שי באב"ד: פעם אחת.

מכלוף מיקי זוהר: תודה רבה.

מירי רגב: זה פוליטי?

מירי רגב: איפה פוליטי?

<שי באב"ד: חד משמעי פוליטי.

<שי באב"ד: פעם שנייה, בנושא מרוצי הסוסים, מרוצי הסוסים לא ימשיכו.

<שי באב"ד: לא מרוצי הסוסים ולא מכונות המזל - - -

איתן ברושי: אתם מבטלים החלטת ממשלה, שי?

<שי באב"ד: אנחנו לא נבטל החלטות ממשלה, הדבר הזה יתבצע לפי החוק, בשיח גם עם החברות וייעשה בדיוק כמו שצריך.

<שי באב"ד: ודבר אחרון שאני רוצה לסיים.

<שי באב"ד: כל הנושא של הרפורמה בטיפול בהימורים לא נועדה לפגוע בספורט, היא נועדה לעשות קצת סדר בנושא ההימורים.

<שי באב"ד: אין שום סיבה בעולם שהוצאות השיווק של הגופים האלה, ואני מקבל את מה שיוסי פילוס אמר על היעילות של הטוטו, אבל אין שום סיבה בעולם שהוצאות השיווק של הגופים האלה יגיעו לרמה שהן מגיעות וכל בן אדם, יפמפמו לו שרק אם הוא ימלא ואריאלה תגיד לו שרק אם הוא ימלא את הטפסים ורק הוא יעשה אז אוטוטו הוא ייצא ממעגל המצוקה ואוטוטו הוא יהיה מיליונר.

מכלוף מיקי זוהר: אתה מציע לפטר את אריאלה, אדוני?

<שי באב"ד: זה פעם אחת.

<שי באב"ד: פעם שנייה - - -

מכלוף מיקי זוהר: אתה מציע לפטר את אריאלה?

<שי באב"ד: לא, אני לא מציע לפטר את אריאלה.

<קריאה: אתה יכול להעביר אותה לביטוח לאומי.

<שי באב"ד: אין שום סיבה בעולם - - -

מכלוף מיקי זוהר: אריאלה מביטוח לאומי, 'התקשרתי להגיד לך שיש לך חוב של 5,000 שקל'.

<קריאה: לא, פעם אחת שהיא תתקשר מהביטוח הלאומי להגיד מה מגיע, לא מה לא מגיע.

<שי באב"ד: אין שום סיבה בעולם שהזכיינים של הלוטו והפיס ירוויחו 7% כאשר בכל המדינות המקבילות מרוויחים 5% ו-5.5% ואין שום סיבה בעולם שהוצאות התפעול יהיו משמעותית יותר גבוהות מאשר הוצאות התפעול בארגונים אחרים.

<שי באב"ד: אלה הדברים שדיברנו עליהם, פעם אחת.

<שי באב"ד: פעם שנייה, הורדנו את ההימורים הבעייתיים.

<שי באב"ד: ודרך אגב, אני רוצה להגיד עוד אמירה, הלוואי שהיינו יכולים בכלל להוריד את כל ההימורים ולהגיע למצב שאנחנו מממנים כמדינה את הכול.

<שי באב"ד: זה הדבר הכי ראוי, אבל כל עוד אנחנו לא יכולים לעשות את זה אנחנו נווסת את ההימורים הבעייתיים, פעם אחת, ופעם שנייה, נדאג לספורט כי ראש עיריית דימונה צודק וכל ראשי המועצות פה צודקים, הם לא צריכים להיפגע מזה בתקציבים ואנחנו נדאג שכך יהיה.

מכלוף מיקי זוהר: תודה רבה.

מכלוף מיקי זוהר: יוסי שרעבי, מנכ"ל משרד התרבות והספורט, כתגובה לדבריו של מנכ"ל משרד האוצר.

<שי באב"ד: אנחנו לא פוגעים, עוד לא ירד שקל, אני לא פוגע עכשיו בכלום.

<יוסי שרעבי: אני רוצה, ברשותכם, להתייחס לכמה דברים בקצרה.

<יוסי שרעבי: אנחנו מתנהלים בתקופה האחרונה, להזכירכם אנחנו נמצאים כבר בחודש דצמבר, אנחנו נדרשים היום כבר לתת התחייבויות תקציביות לאיגודים, לאגודות, לקבוצות, לוועד הפראלימפי, לוועד האולימפי, לאיל"ת, לאתנה, אנחנו נמצאים במציאות שבה אנחנו לא יודעים מה מסגרת התקציב שעומדת לרשותנו בשנה הבאה.

<יוסי שרעבי: אנחנו נמצאים תחת מספרים שאנחנו לפחות, בניתוחים שלנו, גם ניתוחים של המשרד וגם ניתוחים של הטוטו, אנחנו נמצאים במצב שבו אנחנו מעריכים שבמידה שהרפורמה עוברת כפי שהיא עוברת, או כפי שהיא מוצגת ברגע זה, המשמעות שלה יכולה להגיע לאזורים של 250 מיליון שקל פגיעה בשורת הרווח של הטוטו שעובדת לטובת עולם הספורט.

<יוסי שרעבי: אנחנו לא עוסקים בהימורים, מבחינתנו זו פררוגטיבה של האוצר, לפחות מנקודת מבט של משרד הספורט, זה לא הדיון שלנו בכלל, אנחנו עוסקים במקורות לעולם הספורט, זה מה שמעסיק אותנו.

<יוסי שרעבי: אנחנו ברגע זה נמצאים במצב בו אנחנו מוטרדים, אנחנו נמצאים תחת איזה שהיא הבטחה, כמו ששי אמר - - -

<שי באב"ד: בכתב.

<יוסי שרעבי: הבטחה.

<שי באב"ד: בכתב, וכולל כמה - - -

מירי רגב: הוא עונה לך.

<יוסי שרעבי: הבטחה שלא תהיה פגיעה בתקציבים של הספורט - - -

<שי באב"ד: נכון.

<יוסי שרעבי: אבל אנחנו ממשיכים להתנהל ואנחנו שואלים, רגע, איך לא תהיה פגיעה?

<יוסי שרעבי: וגם בשיחות - - - באס.

<יוסי שרעבי: אמ.

<יוסי שרעבי: אסים ודחיות, איך לא תהיה פגיעה כשאנחנו נמצאים במציאות שבה ממשיכים לקדם את הרפורמה מצד אחד והרפורמה אמורה לפגוע באזור ה-250 מיליון שקל בתקציב, בשורת הרווח, ומצד שני אף אחד לא יודע להגיד לנו שככל שתהיה פגיעה כזאת האוצר יידע להביא לי את הכסף ואת המקורות כדי שנוכל לעמוד בתכנית העבודה של המשרד ושל גופי הספורט.

<שי באב"ד: מה זה הבטחה שתקציבי הספורט לא ייפגעו, שהאוצר נותן לך אם זה לא הבטחה כזאת?

מירי רגב: תן לי רווח, שורת רווח.

<שי באב"ד: אין כזה דבר, לא יהיה, גם לא היה קודם.

<יוסי שרעבי: שי, שי, אנחנו - - -

מירי רגב: דבר איתי במספרים.

<יוסי שרעבי: שי, אנחנו לא מתווכחים עם הרצון של שר האוצר ושל משרד האוצר לעשות רפורמות, אנחנו כן חרדים לעולם הספורט.

<יוסי שרעבי: אנחנו נמצאים היום במציאות שבה תקציב הספורט במדינת ישראל עומד על 650 מיליון שקל בלבד, 550 מגיעים מהטוטו, 100 מיליון מגיעים מעולם הספורט.

<יוסי שרעבי: אנחנו נמצאים במציאות שבה כתוצאה מהרפורמה הזאת, אם משרד האוצר לא מעמיד מקורות אחרים, אנחנו נהיה במצב של קיצוץ של 50% מתקציבי הספורט.

<יוסי שרעבי: יושבים כאן אנשים מעולם הספורט, מהג'ודו ומקומות אחרים, שמדברים על זה שבמסגרות התקציביות הקיימות היום, לפני הקיצוץ, הם לא יודעים לעמוד בתכניות העבודה שלהם, במציאות של היום.

<יוסי שרעבי: עכשיו אני אומר, תקשיבו, הימורים, רפורמה, מיסוי, זה פררוגטיבה של משרד האוצר, אין שום בעיה, אני בכלל לא מתווכח על זה, זה לא אצלי במשרד, אבל בסופו של דבר יש כאן עולם ספורט שלם שניזון מהתקציבים האלה, חי מהם, הולך וצומח, זה אחד השגרירים הכי טובים שיש למדינת ישראל.

<שי באב"ד: אבל זה חסר משמעות זה שאמרנו לך שלא ייפגעו תקציבי הספורט?

<שי באב"ד: אני לא מצליח להבין.

מירי רגב: אז תגיד לנו רווח.

<יוסי שרעבי: שי, מה המשמעות של - - -

<שי באב"ד: לא יהיה רווח, גם קודם לא היה רווח.

<יוסי שרעבי: שי, מה המשמעות שיושבים במועצה הלאומית לספורט והיא צריכה לחלק את הכסף החודש, היא לא יודעת מה היא הולכת לעשות בכלל.

מכלוף מיקי זוהר: תודה רבה.

מכלוף מיקי זוהר: ראש העיר של קרית גת רוצה לומר משפט, בבקשה, תנו לו.

באסל גטאס: אתה לא מרגיש שאנחנו לא מדברים?

מכלוף מיקי זוהר: אתה תדבר, אדוני.

<אבירם דהרי: יש לי הצעה.

<אבירם דהרי: כיוון שאני סומך על מה ששי אומר ומצד שני, אם זה לא יקרה מי ישלם את המחיר, כי זו תמיד הבעיה, לסמוך על מישהו, אבל אם זה לא יקרה מי משלם את המחיר?

<אבירם דהרי: אם אתה יודע שמישהו ישלם את המחיר אז אתה - - - מה אני מציע, שי?

<אבירם דהרי: בכלל באופן עקרוני.

<חיים ביבס: סעיף תקציבי צבוע.

<אבירם דהרי: בדיוק.

<אבירם דהרי: יפה.

מירי רגב: אין בעיה, שימו לנו סעיף תקציבי - - -

<חיים ביבס: 7 מיליארד שקל הכנסנו להם לקופה, שיושב להם מחוץ לתקציב, קחו, מיליארד וחצי מתוך זה.

מכלוף מיקי זוהר: לא להפריע לראש עיריית קרית גת.

<שי באב"ד: אני אסביר לך למה ההצעה שלך - - -

<אבירם דהרי: גם את המסים הרגילים, אין ערבות שתקבלו איקס או וואי, אין ערבות, אבל מצד שני אין משרד ממשלתי ואי אפשר להגיד לגוף מסוים, סעיף תקציבי מסוים, 'תשמע - - -', אבל מצד שני אתה אומר לו 'תשמע, אני מבטיח לך שלא תיפגע, מבטיח לך', שים לו סעיף תקציבי, תגיד לו 'הנה זה', לא מעניין מה אני עושה עם הכסף, זו בעיה שלי.

מירי רגב: יפה.

<שי באב"ד: אמרתי ואני אומר שוב שכתוצאה מהרפורמה - - -

מכלוף מיקי זוהר: טוב.

<שי באב"ד: אני רוצה רק להבהיר על מה ההתחייבות, כדי שאחר כך לא - - - כתוצאה מהרפורמה על כלל סעיפיה לא ייפגעו תקציבי הספורט.

<שי באב"ד: זאת אומרת אם לא הייתה רפורמה ותקציבי הספורט היו נפגעים אנחנו, כמשרד אוצר, היינו באים ומנסים לראות איך עוזרים, אבל אין לנו התחייבות להשלים את זה למה שזה היה כי לא עשינו שום רפורמה.

<שי באב"ד: כתוצאה מהרפורמה לא ייפגעו תקציבי הספורט, זה פעם אחת, ואנחנו אומרים את זה חד וחלק.

<שי באב"ד: רק לדייק מה אמרנו.

<שי באב"ד: פעם שנייה אמרנו שבנושא המיסוי, אנחנו מכירים את הבעיה, מודעים לה, נטפל.

<שי באב"ד: לצערי, אם הדיון היה ענייני כבר היינו מטפלים בזה לפני, אבל בגלל שיש - - -

מכלוף מיקי זוהר: אה, אתה קורא ל - - -

מירי רגב: מי הפריע לכם לבוא ולהגיד לנו מספרים?

מכלוף מיקי זוהר: שי, תחזור בך.

מירי רגב: יושב פה גיא, ראש אגף התקציבים, מול טמקין, אפשר לסגור משהו עם האוצר - - -

מכלוף מיקי זוהר: תחזור בך.

<שי באב"ד: לא אצלך, סליחה.

<שי באב"ד: אדוני היו"ר, לא פה.

מכלוף מיקי זוהר: אין יותר ענייני מ - - -

<שי באב"ד: אני חוזר בי, מובהר שהדיון לא פה בוועדה, הכוונה הייתה שהמשא ומתן, לא בוועדה, אל מול הגורמים הרלוונטיים, לא היה ענייני.

<שי באב"ד: זה פעם אחת.

<קריאה: אנחנו לא מפסיקים לנסות ול - - - לא מספיקים.

מירי רגב: המנכ"ל לא מצליח לעשות עסקים עם האוצר, מנכ"ל המשרד.

<שי באב"ד: עכשיו, את הסעיף עצמו - - -

מכלוף מיקי זוהר: תודה, שי.

מכלוף מיקי זוהר: אני רוצה להמשיך.

<שי באב"ד: לקחת - - - הרווח, אנחנו לא יכולים לעשות.

<שי באב"ד: אבל בסופו של דבר הדברים ייסגרו, נטפל בסעיף המיסוי, התחשיבים שלנו מראים שאין פגיעה, ככל שתהיה פגיעה מהרפורמה אנחנו נדאג לשפות על זה וכל הדיון הזה הוא סתם, הוא מיותר.

מכלוף מיקי זוהר: תודה, שי.

מכלוף מיקי זוהר: הדבר שאמר ראש העיר מאוד מעניין, אני מבקש ממשרד האוצר - - -

<שי באב"ד: אני אומר, זה לא קשור לפה, אני חוזר בי, זה לא לא-ענייני.

מכלוף מיקי זוהר: חברת הכנסת מרב מיכאלי, בבקשה, ואחר כך עודד טירה ואחר כך באסל גטאס.

מרב מיכאלי: תודה רבה, אדוני.

מרב מיכאלי: אני מרגישה שצריך לשים כל מיני הנחות יסוד בתחילת הדברים.

מרב מיכאלי: ספורט זה דבר מעולה, סופר חשוב, הלוואי שבאמת מדינת ישראל הייתה מממנת הרבה הרבה יותר ספורט, זה היה עושה טוב בכל כך הרבה רמות, באמת, אי אפשר להתחיל לדבר על זה בכלל.

מרב מיכאלי: אין ספק, ספורט זה טוב.

מרב מיכאלי: לעניין הרשויות המקומיות, אני רוצה להגיד לכם, הרבה שנים לפני שבאתי לכנסת אני הייתי מאלה שהתנגדו, באמת, בכל הכוח שהיה לי אז שייתנו את מענקי האיזון, שזה היה שואה לרשויות המקומיות ועד היום אנחנו מתמודדות, הם, אנחנו, כולנו מתמודדים עם הנזקים שנגרמו בעקבות זה ומעולם עוד לא היה תיקון אמיתי לדבר הזה.

מרב מיכאלי: אלה נזקים שעכשיו צריך לתקן, ככה שהדבר הזה שקורה פה, שבאים ומשסים אותנו אחד נגד השני כאילו אנחנו בכלל באיזה צדדים אחרים של איזה מתרסים, זה דבר שלעצמו הוא הרסני ושערורייתי וחמור ולא אחראי ובאמת אין לי מילים, אבל הדיון הזה הוא לא על ספורט, חברות וחברים, הדיון הזה הוא על ההימורים החוקיים במדינת ישראל.

מרב מיכאלי: אני יודעת שיש גורמים בממשלה הזאת שלא כל כך מעריכים את האקדמיה ודברים שעושים שם, אבל אל"ף, יש מחקר, אני מתעסקת בזה עוד מהכנסת הקודמת, ואתה יודע, מר ביטון, אגב, איך הגעתי להתעסק בזה?

מרב מיכאלי: אני בחורה לא מהמרת באישיותי - - -

<בני ביטון: גם אני לא.

מרב מיכאלי: אבל דווקא בדימונה, באחד הסיורים שלי, במהלך הקמפיין לכנסת ה-19, ניגשה אליי אישה באיזה מרכז מסחרי ואמרה לי 'תעשי לי טובה, תסגרי את תחנות ההימורים האלה', אמרתי לה 'על מה את מדברת?

מרב מיכאלי: ' היא אמרה לי 'הם יושבים פה כל היום, הילדים שלי יכולים להיכנס, החיים שלי נהרסים, המשפחה שלי הלכה'.

מרב מיכאלי: ככה נכנסתי לעולם הזה של ההימורים, ככה הגשתי את הצעת החוק לביטול מכונות המשחקים האלקטרוניות של מפעל הפיס ולהתחיל לצמצם את ממדי ההימורים החוקיים.

מכלוף מיקי זוהר: אף אחד לא חולק על זה, חברת הכנסת מיכאלי.

מכלוף מיקי זוהר: כולם איתך בעניין הזה, אנחנו רוצים לצמצם את ה - - - רק צריך לעשות את זה בדרך הנכונה.

מרב מיכאלי: אז קודם כל על זה מדובר, חלק מהרפורמה שמדובר בה, מדובר בדיוק על זה, הבטחה של שר האוצר, אחרי שהוא אמנם לא העביר את הצעת החוק שלי, אבל נתן הבטחה מעצמו לסגור את המכונות האלה ולהתחיל לצמצם את ממדי ההימורים.

מכלוף מיקי זוהר: הוא סגר את מכונות ה - - -

מרב מיכאלי: עכשיו, ברשות אדוני, גם הנייר שלנו, שהזמנו ממרכז המחקר והמידע של הכנסת, גם מחקר חדש של פרופ' מומי דהן מהאוניברסיטה העברית, מראה בצורה מאוד מפורשת, אל"ף, שהימורים לא חוקיים הם לא תלויים בהימורים החוקיים ואולי להיפך, להיפך, זאת אומרת רוב מכריע של הציבור הוא ציבור נורמטיבי, הוא לא עושה דברים לא חוקיים, נקודה.

מרב מיכאלי: יש הבדל בין לעשות משהו שלא רק שהוא מותר, אלא שהממשלה מזמינה אותך לעשות אותו ומפרסמת ומשדלת, לבין לעשות משהו שהוא אסור בחוק.

מרב מיכאלי: עכשיו הטיעון הזה של הלא חוקי, אז אני לא מבינה למה הממשלה עוצרת בהימורים ולא תפתח גם חנויות סמים ולא תפתח גם מכוני סחר בנשים ויש הרבה דברים לא חוקיים שאפשר להגיד בואו נעשה חוקי - - -

מכלוף מיקי זוהר: חברת הכנסת מרב, מה שנכון לתל אביב לא בהכרח נכון לבית שאן.

מרב מיכאלי: אוה, על זה אתה צריך ראשון לקפוץ, מר ביטון, על האמירה הזאת.

<חיים ביבס: למה?

<חיים ביבס: זו אמירה נכונה, הוא צודק.

מכלוף מיקי זוהר: זו אמירה נכונה.

<חיים ביבס: הוא צודק, כי אתם באמת לא מכירים, זאת הבעיה.

מרב מיכאלי: אבל אני - - -

מכלוף מיקי זוהר: את יודעת ששם - - -

<חיים ביבס: אתם באים רק כדי שיצביעו לכם, אבל אין לכם הכרה אמיתית, אתם לא יודעים מה זה.

<שי באב"ד: אתה מדבר כדוקטורנט בנושא הימורים, אני מבין.

<שי באב"ד: גם אתה וגם - - - על כל נושא ההימורים.

<שי באב"ד: איך מי שמהמרים חוקי הוא יהפוך - - -

<חיים ביבס: שי, תעמוד פה בלי לספר סיפורים, הבטחה לסעיף תקציבי.

<חיים ביבס: על הגב שלי, שלי, על הגב שלי במודיעין לבד אתה מכניס מיליארד שקל לקופה - - -

<שי באב"ד: אני לא מספר סיפורים, אני לא עושה שום - - - אני מחזיר לך את אותו מצב שהיה לך קודם.

<חיים ביבס: קח את הכסף הזה, תחזיר אותו למתקנים ולדברים.

<שי באב"ד: אני מחזיר את אותו מצב כמו שהיה קודם.

<שי באב"ד: זה שתצעק - - -

מרב מיכאלי: אדוני, אדוני.

רחל עזריה: כל תחנות ההימורים הם באזורים החלשים, אין בצפון תל אביב, אין באזורים החזקים.

<חיים ביבס: - - - שים את זה שם, נראה אותך.

<חיים ביבס: אתה לא שם, כי אתה רוצה את - - -

<שי באב"ד: לא נכון.

<חיים ביבס: נו באמת, זה פופוליזם.

<קריאה: אני כאמא לארבעה ילדים נלחמת - - -

רחל עזריה: אני אמא לארבעה ילדים בדיוק כמוך ואני נלחמת בדיוק כמוך על זה ואפילו הרבה יותר.

רחל עזריה: כל תחנות ההימורים הם באזורים החלשים, כל תחנות ההימורים, אנחנו כולנו יודעים את זה.

מכלוף מיקי זוהר: אני מבקש שקט מכולם.

מכלוף מיקי זוהר: מרב, תמשיכי.

מרב מיכאלי: תודה רבה, אדוני.

מרב מיכאלי: אז קודם כל אני מפנה את כולכם, המחקר באמת הכי הכי עדכני, זה המחקר של פרופ' מומי דהן ומה שהוא עשה, הוא שם מיפוי על מיפוי, הוא שם אחד על השני את מפת החנויות של סופרפארם ואת מפת התחנות להימורים ותראו את ההבדלים, איפה יש יותר תחנות הימורים חוקיות במדינת ישראל, ואנחנו לא מדברות במונחי יישובים אלא במונחי שכונות, ותראו שבשכונות הכי חלשות והכי מוחלשות נמצאים הכי הרבה הימורים חוקיים.

מרב מיכאלי: עכשיו, אני אומרת לכם מפורשות, כמו שאמר, אמנם הוא מהאוצר, כמו שאמרתם, אין פה קואליציה ואופוזיציה, זו דוגמה מאוד טובה, אני מהאופוזיציה, כמו שטרח פה עכשיו חיים ביבס להעליב אותי על זה שלפי דעתו לא מצביעים לי ועדיין אני מרשה לעצמי לחשוב שאני מבינה משהו - - -

<חיים ביבס: לא אמרתי שלא מצביעים, את מגיעה רק כשצריך להצביע לך.

<חיים ביבס: מה לעשות, תדייקי.

מרב מיכאלי: ואני חשבתי שבאופן אישי - - -

מכלוף מיקי זוהר: די, חיים, שקט.

מכלוף מיקי זוהר: תן לה לסיים.

מרב מיכאלי: ואני חשבתי שיש בינינו כבוד הדדי קצת יותר גדול מזה - - -

<חיים ביבס: לחלוטין לא, את לא הקשבת למה שאמרתי.

מרב מיכאלי: אבל אני מבינה שהכול כשר עכשיו במאבק הזה לזה שהם יצבעו לכם או לא יצבעו לכם כסף, אז הכול כשר ואפשר להגיד איזה דברי בלע שרוצים.

<בני ביטון: חס וחלילה, מרב, לא נכון.

<בני ביטון: לא שמעת - - -

<חיים ביבס: את לא הקשבת למה שאמרתי, את לא שמעת מה אמרתי.

<חיים ביבס: את הקשבת למה שאמרתי בכלל?

<חיים ביבס: את אפילו לא הקשבת.

<חיים ביבס: מילא האוצר נעלב מזה שהוא תוקע אותנו, זה בסדר, אבל את?

מכלוף מיקי זוהר: חיים, די.

מכלוף מיקי זוהר: תן לה לסיים, בבקשה.

מרב מיכאלי: אני רוצה להגיד, במקום שיהיה פה מצב שהממשלה באה ולוקחים שני שרים ואומרים בואו נעשה ווין ווין, גם נצמצם את ההימורים החוקיים וגם נביא כסף לספורט, נביא תועלת משני הצדדים, גם נגרום לאנשים שלא יילכו לעשות דברים הרסניים כמו הימורים, ואגב, אם הייתם באים, אדוני מר ביבס, אם היית מגיע לכנס שעשינו בשדולה שלנו למאבק בהימורים, בהתמכרויות, והיית שומע את העדויות של כל אלה שמכורים לווינר וללוטו ולמכונות - - -

<חיים ביבס: אבל, מרב, אני איתך, תסגרו - - -

מרב מיכאלי: אז היית מדבר אולי פחות - - -

<חיים ביבס: אני אומר לך, הנה, תסגרו את הטוטו ואת הלוטו, שאוצר מדינת ישראל יביא את הכסף.

מרב מיכאלי: אבל זה בדיוק מה שמדובר.

<חיים ביבס: חבר'ה, מה, אתם פופוליסטים על הגב שלנו?

<חיים ביבס: את תלכי לקאמרי ולהיכל התרבות בתל אביב על חשבון הפיס ותספרי - - -

רחל עזריה: על חשבון העניים שגירדו והימרו.

<חיים ביבס: ואת תמשיכי לגזור סרטים בארנה על חשבון הפיס, גם את.

<חיים ביבס: כל המשכורות שאת מדברת זה 20 מיליון שקל, זה טיפה בים, זה שטויות, את מדברת בלי להבין מה את אומרת.

מרב מיכאלי: אני לא מדברת על המשכורות.

<חיים ביבס: לא עלייך, עליה.

מרב מיכאלי: אני מדברת על זה שאתה לא יכול לבוא - - - חיים, הרי אם אתה חושב על זה רגע בהגינות אז אי אפשר - - -

מכלוף מיקי זוהר: את צריכה לסיים, מרב.

מרב מיכאלי: אני מנסה, אבל אתה לא שומר על זכות הדיבור שלי אז אני לא יכולה לסיים.

מכלוף מיקי זוהר: בבקשה.

מכלוף מיקי זוהר: לא להפריע, חברים.

מרב מיכאלי: אם נדבר בהגינות הרי זה מובן מאליו שאי אפשר לדבר גבוהה גבוהה בשבח היתרונות של המימון של ספורט כשהכסף הזה מגיע ממיסוי עקיף של אנשים שהכי אין להם ואתה הורס להם את החיים בהתמכרויות להימורים.

מרב מיכאלי: באמת, צריך להיות הגונים, על זה מדובר פה, לא על זה שלא צריך לממן את הספורט.

מרב מיכאלי: אבל סוף סוף עושים פה צעדים לצמצום ההימורים החוקיים, אנחנו חייבות וחייבים לתמוך בהם.

מכלוף מיקי זוהר: הצעדים האלה, צריך לבחון אותם, זו בדיוק מהות הדיון.

מרב מיכאלי: הם כבר נבחנו ויש על זה נתונים מפה עד מחרתיים, זה סוף סוף מגיע לביצוע.

מכלוף מיקי זוהר: לבחון את הצעדים כדי להחליט האם הצעדים נכונים או לא נכונים להפחתת תופעת ההימורים.

מרב מיכאלי: הם לא מספיקים, זה אני מסכימה איתך.

מכלוף מיקי זוהר: אני בעד לסגור לגמרי את תופעת ההימורים, לגמרי.

מרב מיכאלי: הם לא מספיקים.

מכלוף מיקי זוהר: עודד טירה, בקצרה, בבקשה.

<עודד טירה: אני רוצה להוסיף מילה אחת.

<עודד טירה: מאחר שאנשים עשו פה מאמץ להגיע היום וקמו מוקדם בבוקר אני רוצה קודם להביע הערכה לחברי המועצה הלאומית, לשמעון מזרחי, יעל ארד, דני בן אבו, אריק קפלן, מיכל כפרי וגילי אמיר והרבה אחרים שרצו לבוא, אבל לא יכלו להגיע, שהגיעו לכאן ונמצאים פה איתנו.

<בני ביטון: ואורן סמדג'ה.

<עודד טירה: וספורטאים כמובן, אבל אני מדבר על החבר'ה שקרובים אליי, כי אני יושב ראש המועצה.

מירי רגב: עודד, אנחנו עכשיו לא בכיבודים.

<עודד טירה: אני רוצה לדבר על ההיבט התהליכי.

<עודד טירה: מאחר שהטוטו מייצר למעשה 80% מהתקציב שלנו לספורט הרי שמה שקורה עכשיו זה רפורמה בספורט, זה זעזוע בספורט ולא בטוטו, כי כל מה שקורה לטוטו בסופו של דבר משפיע על הספורט.

<עודד טירה: עושים רפורמה בדיונים מבוזרים, דיון אחד על 5%, אחר כך דיון אחד על שינוי מדרגות המס, אחר כך דיונים אחרים על כל עוד סוגיות שקשורות בזה, אני היום נמצא בערפל קרב, כזה שאחראי היום להוציא תקציב ל-2017, אני מודיע לכם שאין לי תקציב ואני לא יודע מה לעשות ואני לא רואה את עצמי מייצר תקציב עד הרבעון הראשון, סוף הרבעון הראשון של 2017, כי אני לא יודע כמה כסף נותר לחלוקה מאחר שהטוטו לא יודע מה יהיה ברפורמה.

מירי רגב: זה הדבר העיקרי.

מירי רגב: תסביר את זה, כי אי אפשר ליצור תקציב כשלא יודעים מה השורה התחתונה.

מכלוף מיקי זוהר: חוסר הוודאות לא מאפשר לכם להמשיך להתנהל.

<עודד טירה: אני צריך לקבל מהטוטו סכום לחלוקה, כשאין לי את הסכום הזה לחלוקה אני לא יודע לעשות תקציב.

<עודד טירה: זה דבר אחד.

מירי רגב: איך הוא יכול לחלק אם הוא לא יודע כמה?

<עודד טירה: דבר שני, אנחנו זקוקים ל-620 מיליוני שקלים על מנת לעשות תקציב לשנה הבאה וזה בכדי לכבד התחייבויות כאלה ואחרות לתכנית ה - - -

מכלוף מיקי זוהר: תודה.

<עודד טירה: לא, יש לי עוד מה לומר.

<עודד טירה: את תכנית המתקנים הלאומית לטיפול במתקני ספורט בפריפריה, לממש לקחים מהמשחקים האולימפיים, לטפל בממד האנושי, במשאב האנושי.

<עודד טירה: בעבר עשינו מתקנים, היום, מאז שהוקמה המועצה הלאומית ומאז שמירי רגב מונתה לשרת הספורט - - -

<קריאה: תגיד איזה תפקיד זה.

<עודד טירה: יושב ראש המועצה הלאומית לספורט.

<עודד טירה: אנחנו עוסקים בממד האנושי, במשאב האנושי, זה הספורטאי, זה המנהל, זה המאמן, זה הספורט העממי וזה מסלול חיי איש הספורט.

מכלוף מיקי זוהר: לסיכום, משפט אחרון.

<עודד טירה: חבר'ה, זה לא מכובד שבא בן אדם מרחוק והוא לא יכול גם לדבר.

מכלוף מיקי זוהר: אדוני, אתה יודע כמה אנשים מכובדים הגיעו לפה היום והם לא דיברו?

<עודד טירה: בסדר, תודה רבה.

<עודד טירה: לסיכום, רק סעיף המיסוי יפגע ב-160 מיליוני שקלים בסכום לחלוקה של הספורט וזה קיטון של 40%.

<עודד טירה: אני מבקש, ואני אומר לכם את זה מעמדה של דאגה, אני מתנדב פה וכל חברי המועצה מתנדבים, אנחנו מדברים מדם לבנו ולא מתוך אינטרס למשהו.

<עודד טירה: אין לי שום אינטרס פה, אבל אני אומר לכם, אני מודאג, אני לא יודע איך אני הולך ל - - - אני צריך את ה-620 מיליוני שקלים ואני דורש מהאוצר, מאחר שתקציב הספורט היום שלנו הוא קטן מתקציבי הספורט של מתחרים שלנו בעולם, קטן בהרבה, ואני צריך 620 מיליוני שקלים מינימום על מנת לייצר תקציב לשנה הבאה.

<עודד טירה: אני דורש שיפוי ממשרד האוצר עד לסכום הזה כדי שנוכל להמשיך ולעבוד, כי אם לא כן אנחנו קרסנו.

מכלוף מיקי זוהר: תודה, אדוני.

מכלוף מיקי זוהר: חבר הכנסת באסל גטאס, בבקשה.

באסל גטאס: שלום לכולם קודם כל.

באסל גטאס: אני חושב שאנחנו פה נמצאים במשחק, משחק תיאטרון כזה, ואיך אתה יודע שאתה במשחק?

באסל גטאס: כי אתה בעצם מסכים עם כולם.

באסל גטאס: אני מסכים עם כל הדרישות, כי אני רוצה יותר ספורט, אני רוצה עוד יותר מקורות לספורט, אני גם עם האוצר, כי אני נגד הימורים, אז פה נראה לי שאתם, סליחה, בקואליציה כולם רוצים לייצר כותרות על חשבון אנשים שבאו לכאן ועל חשבון ועדת הכספים.

באסל גטאס: על חשבון ועדת הכספים, לפחות חברים כמוני לא ייתנו למשחק הזה ל - - -

מכלוף מיקי זוהר: תודה.

באסל גטאס: מה תודה?

באסל גטאס: עוד לא סיימתי.

מכלוף מיקי זוהר: סיימת, לא?

באסל גטאס: לא.

<קריאה: לא, זו הייתה פואנטה חזקה.

מכלוף מיקי זוהר: סיימת, תפרוש בשיא.

באסל גטאס: רק דקה, אני מבהיר לכם דברים כאן, אני לא מדבר סתם.

באסל גטאס: אתה יודע טוב שאני לא מדבר בוועדת הכספים סתם.

באסל גטאס: אני אומר לכם שזה משחק בשביל לייצר כותרות.

מכלוף מיקי זוהר: המסר ברור, מה המסר הבא?

באסל גטאס: ובשביל שיראו שמירי רגב היא תומכת בספורט ורחל עזריה ולא יודע מי נגד הימורים, אז אני עם כולם, אני עם הספורט ונגד הימורים.

מכלוף מיקי זוהר: תודה, אדוני, תודה רבה.

באסל גטאס: לא, אבל שנייה.

מכלוף מיקי זוהר: משפט אחרון.

באסל גטאס: אדוני, מה שמונח על כף המאזניים כאן זה לא העניין, לא של המיסוי, כי אני לא ראיתי פה ניתוח מיסויי, הוא אומר 40 מיליון שקל, הוא אומר שזה יפגע בהכנסות של הטוטו ב-160 מיליון, אנחנו הלכנו לאיבוד.

באסל גטאס: העניין הוא לא מיסויי והעניין הוא לא תקציב משרד התרבות והספורט, תביאו את התקציב שלכם לוועדת הכספים ושנדון בו ואנחנו נתמוך בשיפוי של 600 או מיליארד שקל - - -

מכלוף מיקי זוהר: ראש עיריית טייבה, אתה רוצה שהוא ידבר אחר כך או שאין זמן?

באסל גטאס: אני סוגר במשפט הזה.

באסל גטאס: תן לי לסגור את הדברים שלי.

באסל גטאס: אני חושב שאנחנו צריכים להפסיק את הדיון בעניין הזה עד שבאמת יהיה גישה כוללנית לעניין הזה.

מכלוף מיקי זוהר: תודה.

מכלוף מיקי זוהר: ראש עיריית טייבה, בבקשה, בקצרה, אדוני.

מכלוף מיקי זוהר: חבר הכנסת טיבי ויתר בשבילך.

אחמד טיבי: אני ויתרתי.

מכלוף מיקי זוהר: וזה שהוא ויתר בשבילך זה לא מובן מאליו, כי הוא לא מוותר אף פעם בשביל אף אחד.

מירי רגב: אולי הוא רוצה שתוריד לו את הארנונה ולא יעזור לו.

מכלוף מיקי זוהר: הוא גר אצלך ביישוב והוא רוצה שתדאג - - -

<שועאע מנסור מסארוה: בוקר טוב.

<שועאע מנסור מסארוה: שי, הייתי שמח שתשמע אותי גם כן.

<שועאע מנסור מסארוה: אתם באים אליי ב-6 לחודש ו - - -

מכלוף מיקי זוהר: בקצרה, אדוני הנכבד.

<שועאע מנסור מסארוה: קודם כל אני חושב שכולנו הגענו לכאן כי אכפת לנו, כולנו תמימי דעים כאן שכולנו נגד ההימורים אין מחלוקת על כך, אבל החיים לימדו אותנו וזה מופנה לשי, כשמציפים בעיה צריך לתת את הפתרון לה.

<שועאע מנסור מסארוה: אתם מציפים בעיה ואתם לא נותנים שום פתרון.

<שועאע מנסור מסארוה: כדי להוקיע בעיות חברתיות ואלימות בחברה אנחנו מתמודדים עם זה בשטח, עם המתקנים שגב' רגב נותנת והמתקנים האחרים - - -

באסל גטאס: היא לא נתנה.

<שועאע מנסור מסארוה: לא משנה, שנותנים או שלא נותנים.

<שועאע מנסור מסארוה: כי ברגע שאנחנו מתחילים לדבר בשטח כולם נעלמים.

<שועאע מנסור מסארוה: אנחנו חייבים את התקציבים האלה, לא מעניין אותנו מאיפה יבואו, אבל אנחנו צריכים אותם.

מירי רגב: זו גם פעם ראשונה שקורה כזה דבר - - -

<שועאע מנסור מסארוה: נכון, אין ויכוח על זה.

מכלוף מיקי זוהר: לא להפריע עכשיו.

מכלוף מיקי זוהר: אדוני, אני חייב שתסיים את דבריך כי אני חייב להקריא את החוק.

מכלוף מיקי זוהר: אני מקריא את החוק - - -

<שלומית ארליך: אז בעצם יש פה שני סעיפים רלוונטיים, אנחנו מקריאים את זה.

<שלומית ארליך: בעמוד הראשון, בעמוד 502.

<שועאע מנסור מסארוה: אני מסכם רק כזה דבר.

<שלומית ארליך: הסעיף הראשון זה בעמוד 502, זה פסקה (5) - - -

<שועאע מנסור מסארוה: אני מסכם בזה הדבר, ברגע שהתחלנו לראות ניצוץ של עשייה לפחות בתחום הספורט, אל תעצרו את זה, תביאו את התקציבים מאיפה שצריך להביא אותם, אבל אל תפגעו בספורט - - -

אחמד טיבי: ותצמצמו פערים.

<שועאע מנסור מסארוה: בדיוק, אל תפגעו בשכבות החלשות ותצמצמו את הפערים, שלפחות נראה אותם בשטח.

מכלוף מיקי זוהר: תודה, אדוני.

מכלוף מיקי זוהר: הקראה מהירה של החוק ואני מסיים.

<שלומית ארליך: בעמוד 502, פסקה (5) (5) בסעיף 124ב, במקום "30%" יבוא "35%".

<שלומית ארליך: זה בעצם התיקון של השיעורים שאליו התייחס איתי טמקין.

<שלומית ארליך: הסעיף השני זה בעמוד 580, זה פסקה (7) שאומרת: (7) אחרי סעיף 9 יבוא "העברת יתרת מזומנים למדינה.

<שלומית ארליך: 9א בכל אחד מהמועדים האלה תעביר המועצה למדינה סכום של 250 מיליון שקלים חדשים מתוך כספי יתרות הכספים המזומנים שהצטברו עד לשנת 2016 ביום ג' בטבת התשע"ז, 1 בינואר 2017; ביום י"ד בטבת התשע"ח, 1 בינואר 2018.

<שלומית ארליך: ככל שיתרות המזומנים יפחתו מ-300 ₪, בסעיף קטן זה הסכום המזערי, תעביר המדינה למועצה את ההפרש שבין יתרות המזומנים לסכום המזערי ולא יותר מהסכום שהעבירה המועצה למדינה בפועל לפי סעיף - - -

מירי רגב: זה מותנה בהעברת חוק שהם יכולים להעביר את הכסף ממנו.

מירי רגב: צריך להגיד את זה פה.

מכלוף מיקי זוהר: אני אחרי זה אגיד את זה, מה שאני רוצה אני אגיד אחר כך.

מירי רגב: חבר'ה, זה לא הולך ככה.

מכלוף מיקי זוהר: לא להפריע בהקראה.

<שלומית ארליך: בסעיף זה יתרות המזומנים, סך הסכומים שהמועצה הקצתה לחלוקה כתמיכה בהקמה ושדרוג של מתקני ספורט, כאמור בסעיף 9ב(1)(1) ו-(6) אך טרם הועברו בפועל למקבלי התמיכה.

<שלומית ארליך: משרד האוצר מבקש להוסיף פה את הסעיף שבעצם אומר ששר האוצר יהיה רשאי לאשר השתתפות מתקציב המדינה בתקציבה של המועצה.

<שלומית ארליך: זה סעיף שייכנס בסעיף 7 אחרי סעיף קטן (ב).

מירי רגב: וזה צריך להיות בתיאום עם משרד ה - - -

מכלוף מיקי זוהר: סיימת את ההקראה?

מכלוף מיקי זוהר: אני אחר כך אתקן.

מכלוף מיקי זוהר: חבר הכנסת אלי כהן, אחר כך אורן סמדג'ה.

מירי רגב: רגע, חבר'ה, לא, זה לא הסיכום שלנו עם האוצר.

<קריאה: בעקבות הערה שהגיעה אתמול ממשרד התרבות והספורט על כך שהחוק לא מציין מתי אנחנו חייבים ל - - - אנחנו מבקשים להוסיף לחוק, רשום כרגע בחוק 'תעביר המדינה למועצה', אנחנו מבקשים להוסיף אחרי 'תעביר המדינה למועצה', 'לא יאוחר משלושה חודשים מעת ה - - -'.

<קריאה: בסדר?

<שלומית ארליך: וכל זה מבלי לגרוע מהאמור בסעיפים - - -

מכלוף מיקי זוהר: תודה, זהו, נגמר.

מכלוף מיקי זוהר: אני חייב לסגור את הדיון.

מירי רגב: אין כאן הצבעה בגלל שאנחנו - - -

<שלומית ארליך: רק מילה אחת, כל זה יהיה מבלי לגרוע מהאמור בסעיפים 7, 8ג ו-9 שמדברים על תקציב המועצה ועל התקבולים ש - - -

מכלוף מיקי זוהר: תודה.

מכלוף מיקי זוהר: אלי, מילה.

אלי כהן: אני אתייחס בקצרה, גם לשרה רגב.

אלי כהן: שוחחתי הבוקר גם עם שר האוצר על רקע הדיונים, אני ארצה להתייחס.

מירי רגב: אני לא מסכימה לזה.

מכלוף מיקי זוהר: נטפל בזה אחר כך.

מירי רגב: לא, לא מסכימה לזה.

מכלוף מיקי זוהר: מירי, אנחנו נטפל בזה אחר כך.

מירי רגב: אני לא מסכימה לזה, זה לא - - -

אלי כהן: השרה רגב, אפשר עוד לתקן, את ניהלת ועדות, את יודעת.

אלי כהן: קודם כל אני רוצה להתייחס לעצם העניין, גם טמקין, אחת, הסוגיה של הורדת המס מ-50,000 ל-5,000 שקלים היא לא נכונה, נקודה, יודעים את הדבר הזה.

מכלוף מיקי זוהר: מירי, בבקשה, את שומעת את זה, מירי?

מכלוף מיקי זוהר: יופי, אמירה חשובה.

אלי כהן: הדבר הזה, אני אומר אותו, גם על - - - אני אומר, ההורדה מה-50,000 שקלים ל-5,000 שקלים היא לא נכונה, היא מיותרת, היא תפגע בתקציבים.

אלי כהן: הדבר הזה נאמר והבוקר שוחחתי גם עם שר האוצר, אבל אמר את זה קודם כל שי - - -

מירי רגב: הוא לא אמר את זה.

אלי כהן: אמר את זה קודם גם שי באב"ד.

מירי רגב: מה זה אומר?

מכלוף מיקי זוהר: אני חייב לסיים את הדיון, תודה, אלי.

אלי כהן: לא, מיקי, עוד שני משפטים.

אלי כהן: זה אחת.

אלי כהן: שתיים, הדבר השני - - -

מירי רגב: אבל בין 5,000 ל-50 יש הרבה מדרגות.

אלי כהן: לכן יהיה סיכום בנושא הזה, היו שיחות הבוקר גם עם איציק לארי וגם - - -

מירי רגב: אני לא יודעת איזה שיחות עם איציק, הם לא מורשים לדבר בשם משרד האוצר.

אלי כהן: הדבר השני - - -

מכלוף מיקי זוהר: אני נועל את הישיבה.

אלי כהן: הדבר השני - - -

מכלוף מיקי זוהר: הישיבה נעולה.

אלי כהן: הדבר השני, חבר הכנסת זוהר - - -

מירי רגב: רגע, אלי.

אלי כהן: אני אתן עוד משפט, חברת הכנסת רגב, הנושא של ההימורים, של הפיס, מכונות המזל והסוסים, על זה עומדים, נקודה.

אלי כהן: תודה.

מכלוף מיקי זוהר: תודה, אורן סמדג'ה.

מכלוף מיקי זוהר: הישיבה נעולה לפרוטוקול, אבל אנחנו ממשיכים.